text:
Blink-182
Blink-182 nyaéta grup musik pop punk asal Poway, Kalifornia, Amerika anu dibentuk taun 1992[1][2][3]. Personil pertamana nyaéta Tom DeLonge (vokal jeung gitar), Mark Hoppus (vokal jeung bass), jeung Scott Raynor (drum)[1][2][3]. Blink-182 ngaran awalna nyaéta Blink wungkul, tapi lantaran aya grup musik asal Irlandiaa nu ngaranna sarua, jadi Tom saparakanca kapaksa ngaganti ngaran grup musikna ku cara nambahan angka 182 ditukangna[1][3]. Ieu angka dicokot tina ngaran hiji pilem anu judulna TURK! 182[1]. Taun 1997, sanggeus album DUDE RANCHE dirilis, Scott Raynor kaluar ti Blink-182 lantaran panyakit anu karandapan ku manéhna, terus posisi Scott digantikeun ku Travis Barker[1][2].
Karir[édit | édit sumber]
Mangsa vakum (2005-2008) jeung reuni[édit | édit sumber]
Bulan Pébruari taun 2005, Blink-182 dinyatakeun bubar, terus para personilna nyieun proyék séwang-séwangan[2]. Mark jeung Travisnaratas pikeun nyieun grup musik anyar jeung Shane Gallagher ti grup musik The Nervous return sarta Craig Fairbaugh ti grup musik Lars Fredicken & The Bastard[3]. Ieu grup musik dingaranan +44 (Plusfourtyfour)[2][3]. Sedengkeun Tom Delonge naratas usaha distro, Macbeth[3]. Terus ngumumkeun grup musik anyarna, Angels and Airwaves[3]. Taun 2009 kamari, Blink-182 ngumumkeun yén Tom saparakanca geus ngahiji deui terus bakal mawa matéri anyar sakaligus ngayakeun tur bareng jeung Weezer[3]. Blink-182 balik deui ka studio rekaman, terus ngarilis album kagenepnaNEIGHBORHOODS taun 2011 ieu[3].
Diskografi Album[édit | édit sumber]
Album rekaman pertamana dijudulan CHESHIRE CAT anu dirilis taun 1994, ti saprak ieu album dirilis, ngaran Blink-182 mulai dipikawanoh ku halayak[1]. Album kaduana dijudulan DUDE RANCH anu dirilis taun 1997. Diteruskeun ku album ENEMA OF THE STATE anu dirilis taun 1999. Sanggeus album ENEMA OF THE STATE kajual leuwih ti 4 juta kopi, Blink 182 ngarlis album The Mark, Tom, and Travis Show (The Enema Strikes Back) dina édisi terbatas (musim gugur taun 2000). Taun 2001, Blink 182 ngarilis album TAKE OFF YOUR PANTS AND JACKET, diteruskeun ku album UNTITLED taun 2003. Taun 2005. Blink 182 ngarilis album THE GREATES HITS anu nandakeun vakumna Blink 182. Sanggeus vakum, Blink-182 ngarilis album NEGHBORHOODS'[3].


c: text/html

text:
Kotokeun
Kotokeun (Nyctalopia, Yun. "lolong peuting") nyaéta kaayaan hésé atawa teu bisa nempo dina lingkungan nu poék atawa kurang cahya. Ieu mangrupa gejala sababaraha kasakit mata nu bisa jadi bawaan lahir, alatan tatu atawa kurang gizi (misalna baé alatan kakurangan vitamin A). Dina basa Sunda jeung Indonésia, ieu kasakit disebut kotokeun jeung rabun ayam atawa rabun senja, tumali jeung watek hayam nu teu bisa nempo wanci peuting.
Umumna, kotokeun téh balukar tina retinitis pigmentosa, cacad alatan sél batang dina rétina leungiteun kamampuhna dina nampa cahya. Sabab séjénna ieu kasakit nyaéta kakurangan rétinol (vitamin A) nu dikandung dina minyak lauk, ati, jeung produk susu.
Rujukan[édit | édit sumber]
- Nyctalopia (disalin 9 Désémber 2008).

robotstxt: allowed

filter: keep


text:
SISINDIRAN rada BODOR (HALAL BIHALAL OI SERDADU) MP3
Acara Pesta Rakyat & Halal BIhalal yg diselenggarakan Oleh Oi Serdadu dan Karang Taruna Bhakti Desa Sukakerta Kec. Panumbangan Kab. Ciamis.
Sisindiran Caraka Sundanologi Eps. 003 MP3
Bodor Bobodoran Sunda Wayang Golek - Carita Polisi si Cepot Lucu Pisanlah MP3
Bodor Bobodoran Sunda Wayang Golek - Carita Polisi si Cepot Lucu Pisanlah Bodor Bobodoran Sunda Wayang Golek - Carita Polisi si Cepot Lucu Pisanlah.
Bodor Sunda Wayang Golek Cepot, Ohang, Jenong dan Bule FULL MP3
Bodor Sunda Wayang Golek Cepot, Ohang, Jenong dan Bule FULL Bodor Sunda Wayang Golek Cepot, Ohang, Jenong dan Bule FULL. Jangan lupa Like dan ...
Bodoran sunda-JANG OBED pantun MP3
Cangehgar Sunda Lucu Full NONSTOP MP3
Cangehgar Carita Sunda Lucu Full NONSTOP bobodoran sunda | cangehgar | cangehgar full | cangehgar si udin | cangehgar sunda lucu | dongeng sunda ...
Bobodoran Sunda, Si udin Cangehgar, ameh seger.. MP3
Cangehgar, bobodoran asli sunda, anu lakona si udin jeung si icih... Tong hilap ngelike.. ^_^
Pengamen sunda super lucu MP3
Asep Yana Show (Full Version) MP3
Live On TVRI Bandung.
Bobodoran Sunda - Si Ohang Lucu Pisan 1 MP3
Bobodoran Sunda - Si Ohang Lucu Pisan 1. Pohang Ngalawak Banyol. part 1 : https://www.youtube.com/watch?v=mNvGifaU_Ok part 2 ...
PUISI SUNDA GOKIL MP3
Aku akan merebeja sama kamu Tentang Kesakitan hidup dengan emosi yang mengental tentang cinta, dan luka seperti gua yang mengangaKenapa harus aku ...
Cangehgar Si Udin Full 104.7 MP3
Canda Ngeunah dan Segar Cerita sunda bobodoran sunda | cangehgar | cangehgar full | cangehgar si udin | cangehgar full si udin | cangehgar sunda | sunda ...
CERITA SUNDA LUCU KANG IBING - KANG MAMAN MENCARI ANAK ANJING MP3
VIDEO CERITA SUNDA LUCU KANG IBING - KANG MAMAN MENCARI ANAK ANJING Kang Ibing, Cerita, Lucu, Sunda, Lawak, ILK, OVJ, YKS, Sule, Rina ...
SISINDIRAN PEDAS BUAT CEWEK MASA KINI MP3
SISINDIRAN PEDAS BUAT CEWEK MASA KINI.
Wa Kolor Bangbung Hideung (Versi Ngacapruk) MP3
Wa Kolor Bangbung Hideung (Versi Ngacapruk)
DOEL SUMBANG "SISINDIRAN" MP3
Bobodoran si cepot MP3
bobodoran si cepot dina judul " jara sabda"
Drama Sisindiran Sunda "PABALIUT" 5'MIA 8 MP3
Mohon Bantuannya!
Sisindiran Buat Cabe-cabean Pengamen Cilik Alun-Alun Ciamis - Jajaka Ciamis 02/01/2016 MP3
Sisindiran Pengamen Cilik Alun-Alun Ciamis - Jajaka Ciamis 02/01/2016.


text:
---------------> IMAH PANGANCIKAN RAGA, BASA PANGANCIKAN RASA, SUNDA PENGANCIKAN KULA<----------------- SUKABUMI : Jalan Pelabuhan Gang Sejahtera IV No. 44 CIPOHO-SUKABUMI 43142 PROPINSI JAWA BARAT, (ALAMAT SEKARANG DI BENGKULU : Jalan Batang Hari VI NO. 8 KUALA ALAM - PADANG HARAPAN - KOTA BENGKULU - PROVINSI BENGKULU
Senin, 30 November 2009
Antara Kabagjaan jeung Katunggaraan
Dina kahirupan, urang salawasna urang baris dipayunan ku dua hal. Di antarana kabagjaan jeung katunggaraan. Eta dua hal teh mangrupa Ujian keur saban manusa nu ujung-ujungna kumaha kalulusanana. Saterusna nu ku urang kudu dititenan wirehing, eta dua pancen teh kudu diartikeun kalawan jembar. Kahijina, urang hirup bakal ditebihkeun tina ngarasula. Kaduana, urang misti ngupama kana amanat karuhun, yen urang minangka urang Sunda ngagaduhan budaya-budaya anu kalintang luhungna. Ciri-ciri urang Sunda, nya diantarana ngabogaan 'gede kaera jeung karumasa'. Tah jadi, dina naon wae hal urang kudu ngabogaan kaera. Upama wae, urang jadi pelajar nya kudu era jadi pelajarana, atuh jadi karyawan kudu era jeung kalungguhanana. Kitu deui upama jadi pajabat, nya kedah isin jeung kalungguhanana. Jadi sagala rupa mun ngawengku baribasa diwuwuhan ku eta perkara, insya Alloh boh dina prilakuna boh dina damelna urang tangtu baris nyekel atawa cicing dina adeg-adeg budaya titinggal karuhun. Sakali deui sim kuring ngemutan, yen urang Sunda saestuna kedah ngabogaan gede kaera dina harti anu sajembar-jembarna.
Tah di sagigireun eta, urang ge kedah gede wawanen. Hartina, urang Sunda kudu ngaleupaskeun kabiasaan anu ngalalaip maneh saperti 'mangga ti payun', ku batur ulah ku sorangan teu dipigawe. Bari jeung dirina teu panuju ditungtungan ku kukulutus tukangeun. Tah eta pisan nu misti dipahing. Lebah dieu kawasna misti dilelempeng hiji palsapah Sunda nu ajenna kalintang jerona. Upama ngalenyepan kana hal bieu, lain hartina urang ngelehan jeung kudu sumuhun dawuh, tapi urang misti nembongkeun sikep jeung wawanen bebeneran. Saperti teuneung ludeungna tokoh Sunda Otto Iskadar Di Nata (Si Jalak Harupat) nu toh pati jiwa ragana bebela demi bangsa katut nagara.
Janten dina kahirupan, sim kuring umajak ka dulur-dulur, hayu urang tanjeurkeun deui budaya titinggal karuhun, micinta karepeh rapihan bari ngagem palsapah Silih Asih, Silih Asah tur Silih Asuh. Silih asih hirup sauyunan dibarung ku silih asah dina ngatik ngadidik enggoning ngawujudkeun silih asuh beungkeutan saamparan sabaraya rasa.
Pon kitu deui ku ayana budaya deungeun poma urang ulah ngabogaan sikep pasip tur nembongkeun rasa negatip. Tapi misti jadi pamecut, tur ngantebkeun budaya-budaya nu geus nyampak tur aya samemehna. Sahingga, urang langkung jembar tur langkung daria ngudag kahirupan dina era global. Cohagna, urang siap ngigelan jeung ngigelkeun paneka jaman. Ku ayana budaya deungeun eta deuih, urang bisa leuwih anteb. Hartina datangna budaya deungeun urang ulah waka sirna, tapi misti jadi ciri atawa tangara, yen urang teh bakal jauh tangeh leungit tina jati dirina. Tah lebah dieu pereluna pamatri jati diri nu misti pageuh. Najan aya parobahan-parobahan paradaban, urang salawasna misti 'peka' kana naon wae pasualan-pasualan nu karandapan alatan ayana parobahan-parobahan. Nya diantarana urang misti parigel tur nembongkeun eksistensi jati diri urang sagemblengna.
Jadi sakali deui, ka urang Sunda kumna, ulah babarian tur leungiteun jati diri alatan budaya-budaya anu sipatna bakal ngaruntagkeun budaya titinggal karuhun. Cindekna, ku ngagorolong Iptak-Iptekna globalisasi teh masing dijadikeun hiji tatapakan jeung lengkah-lengkah anu saestuna bisa ngadumansikeun jeung budaya lokal. Nu ujung-ujungna urang tiasa manggung di tingkat luar.
Tah kumaha sangkan tatapakan budaya karuhun napak tur baris jadi kareueus keur generasi-generasi kiwari jeung mangsa ka hareup? Ngahudangkeun kareueus kana ajen inajen budaya karuhun ka generasi ayeuna, urang salawasna misti ngabiasakeun tur ngagedurkeun ajen-inajen budaya-budaya urang sorangan. Pon kitu deui sangkan eta ajen budaya lokal karasa luhungna , nya urang teu meunang ngamomorekeun, malah misti leuwih gedur sumanget ngaapresiasina. Di lingkungan birokrasi upamana, saban daerah sok ngagaduhan ciri has daerahna nu tangtuna apal kana ajen budaya lokalna. Di pamarentahan Jawa Barat hususna geus sakuduna ngaku yen kana kaparigelan urang Sunda bari napak dina adeg-adeg budaya Sunda. Apan, kapunjulan mah teu bisa diuji ukur tina hasil teknologi, tapi bisa ditilik tina rasa mibogana jati dirina enggoning ngamalirkeun ajen-ajen budaya lokalna. Tah ku kituna, upama urang deuk ngaraksa ngariksa tur ngamumule seni budaya titinggal karuhun misti dibarungan ku pok-pek jeung prakna sangkan wanoh, katara ayana jeung karasa mangpaatna ku balarea. Insya Alloh upama geus kitu, generasi urang bakal kataji saupama eta ajen budaya teh dikamalirkeun sahade-hadena. Tah ieu nu disebut sinergis antara pamarentah jeung masarakat nu saestuna misti diwangun babarengan kalawan daria.
Budaya-budaya urang atawa kaparigelan-kaparigelan urang Sunda misti diraksa diriksa tur dipintonkeun sangkan nyinglar tina anggpan yen budaya urang murahan. Teunggeul deukeutna, di lembaga boh pamarentahan boh swasta mun tea enya rasa rumasa jeung nyaah kana budayana sorangan, tangtu dina cumarita ge maol leupas tina basa indungna. Malah sim kuring miharep dina 'rekruitmen' (narima pagawe) di instansi/lembaga minimalna eta calon pagawe misti maher jeung basa daerahna sorangan.


text:
Ti Wikipédia, énsiklopédia bébas
Warta Wikipédia
12: Jumlah artikel nepi kana
19.000 artikel dina artikel Caplak nu dikontribusi ku Dinototosugiarto. Rengking Wikipedia Basa Sunda ka-
109 tina 293 basa dina proyek Wikipedia.
24: Pangumuman & Pamasrahan Hadiah sayembara nulis Wiki Sabanda (September 2014-Maret 2016).
Pinunjul 1
Yusup Ramdani Pinunjul 2
Sopiyulloh Anwar Pinunjul 3
Ahmad Fauzi
Statistik total: September 2014-Maret 2016, artikel dina Wikipedia Basa Sunda nambahan 1.203 artikel.
September 2014 : 17.700 artikel
Maret (tanggal 17) 2016 : 18.903 artikel
Artikel nu didamel ku pamilon jumlahna 540, mangrupa artikel sampurna & artikel pondok.
14: Sayembara Nulis Wiki Sabanda
ditutup
4: Rapat Panitia Wiki Sabanda di Kantor Wikimedia Indonesia.
hasil: Pasanggiri Nulis Wiki Sabanda dituluykeun nepi ka Februari 2017.
25: Pendaptaran pamilon
Wiki Sabanda jirangan ka-10 dibuka 18: Pelatihan nulis WBS di SMPN 1 & SMAN 1 Kota Bogor
31: Wikipédia Sunda nepi ka artikel nu ka-18.000 dina réngking ka-105
31: Sosialisasi Wiki Sabanda
Tempat: Kantor Majalah
Manglé. Jl. Lodaya No. 19 Buah Batu Kota Bandung
25: Pendaptaran pamilon
Wiki Sabanda jirangan ka-9 dibuka 2: Update kagiatan Wiki Sabanda
Tempat: Kantor Wikimedia Indonesia, Jl. Pati No. 1, Menteng Jakarta.
Status
jumlah
kat.
Pamilon kadaptar
23
Kontributor aktif
3
Uchup19
Abee Arturo
Uzi_herang
Pamilon undak 1
20
Pamilon undak 2
2
Pamilon undak 3
1
Artikel anu dijieun
32
25: Pendaptaran pamilon
Wiki Sabanda jirangan ka-4 dibuka 21: Panglawungan Wikipediawan Sunda di Cafe Indonesia Menggugat, Jalan Perintis Kemerdekaan No. 5 Bandung.
Wikipedia Sunda aya dina réngking ka-103 geus ngahasilkeun 17.749 artikel
25: Pendaptaran pamilon Wiki Sabanda jirangan ka-3 dibuka
25: Pendaptaran pamilon Wiki Sabanda jirangan ka-2 dibuka
25: Pendaptaran pamilon Wiki Sabanda jirangan ka-1 dibuka
Wikipédia Sunda aya dina réngking ka-99
3: Wikipédia Sunda nepi ka artikel nu ka-17.000 dina réngking ka-92
Arsip
14: Wikipédia Sunda nepi ka artikel nu ka-16.000 dina réngking ka-93
22: Wikipédia Sunda aya dina réngking ka-92 dina
béréndélan Wikipédia.
2: Usulan ditutupna Wikipustaka alias Wikibooks Sunda dibolaykeun
18: Wikipédia basa Sunda aya di paringkat ka-63
daptar proyék Wikipédia sanggeus kasusul ku Wikipédia Basa Makédonia
18: Wikipédia basa Sunda aya di paringkat ka-62
daptar proyék Wikipédia sanggeus kasusul ku Wikipédia Basa Marathi
26: Wikipédia basa Sunda aya di paringkat ka-61
daptar proyék Wikipédia sanggeus kasusul ku Wikipédia Basa Sérbo-Kroasia
26: Wikipédia basa Sunda aya di paringkat ka-60
daptar proyék Wikipédia sanggeus kasusul ku Wikipédia Basa Hindi 5: Wikipédia Sunda nepikeun ka artikel nu
ka-13.000 dina réngking ka-59.
13: Wikipédia Sunda nepi ka artikel
ka-10.000 dina réngking ka-60. 12: Wikipédia Sunda nepi ka artikel
ka-9000 dina réngking ka-64.
27: Wikipédia basa Sunda nyirorot réngkingna jadi ka-65 dina
daptar WIkipédia 17: sababaraha pangurus Wikipédia Indonésia jadi panyatur dina seminar husus ngeunaan Wikipédia di
Binus.
6 : Wikipédia nambihan ngaran spasi
Portal 4 : Wikipédia basa Sunda aya di paringkat ka-57
daptar proyék Wikipédia sanggeus kasusul ku Wikipédia basa Macedonian
28: Wikipédia basa Sunda nepikeun ka artikel nu ka-3.000.
19: Wikipédia basa Sunda ngarobah tampilan
Keur lumangsung 19: Wikipédia basa Sunda aya di paringkat ka-81 daptar Wikipédia panggedéna
18: Wikipédia basa Sunda nepikeun ka artikel nu ka-2.000.
8: Kang
Iwan janten Kuncén, Wilujeng ! 1:
Extension CategoryTree diterapkeun di kabeh proyék Wikimedia ngajadikeun tampilan kaca kategori robah.
2: Wikipédia basa Sunda nepikeun ka artikel nu ka-1.000
Ka marana?
Urang Sunda ka marana? Butuh pisan pitulung yeuh, nu aub di Wikipédia Sunda kiwari ngan saeutik pisan. Nu jadi udagan ayeuna utamana ngumpulkeun artikel-artikel anu aya patula-patalina jeung
Kasundaan.
Ogé dihaturan muka kaca
daptar istilah pikeun istilah-istilah Sunda/Inggris nu can pati dipikawanoh.
Pakakas
Pikeun ngabantuan ngeusian Wikipédia Basa Sunda, kiwari aya pakakas tarjamah otomatis tina basa Indonesia kana basa Sunda:
http://tarjamah.sabilulungan.org
Boh ku cara narjamahkeun naskah sumber wiki, dina mode tarjamah téks
[1], boh ku cara narjamahkeun loka sagemblengna, dina mode tarjamah loka [2]
Upama tutumbu di luhur geus teu aktif, bisa ogé maké pakakas ti Google Translate. Kiwari geus bisa narjamahkeun kana basa Sunda (sanajan can sampurna):
https://translate.google.com/
Béwara Wikipédia Sunda
Kanggo ningalian perkembangan Wikipédia Sunda terutami dina hal jumlah artikelna, mangga lebet ka kaca
Béwara.
Wanohkeun diri Anjeun
Sampurasun,
Wilujeng sumping di komunitas , hususna Wikipédia édisi Wikipédia Basa Sunda.
Pikeun pangwanoh ka baraya lianna, mangga wanohkeun diri Anjeun ngeunaan sagala rupi nu peryogi kauninga, utamana ngeunaan widang naon waé nu janten interés sadérék (tos disadiakeun kaca husus pikeun éta. Hal éta bakal ngagampangkeun anggota nu lainna mantuan Anjeun ngédit.
Ngagabung di grup Facebook
Sangkan leuwih raket deui, diantos linggih dina grup ieu: Wikipedia Basa Sunda


text:
Si Kabayan Ngadeupaan Lincar
Si
Kabayan jalma miskin taya kaboga. Di sakampung éta mah pangmalaratna
baé meureun. Imahna teu béda ti saung butut. Ari pagawéanana, kitu wé
buburuh ngoréd.
Béda
deui jeung tatangga Si Kabayan, bandar munding anu kacida beungharna.
Sawahna lega, kebonna puluhan héktar, imahna gé nya gedé nya agréng.
Sakali
mangsa tatangga Si Kabayan téh hajat gedé, ngawinkeun anakna. Ondangana
kacida lobana, boh ti nu jauh boh ti nu deukeut. Carék wiwilanganana
salembur éta mah diondang kabéh, iwal Si Kabayan.
Si
Kabayan jeung pamajikanana teu kira-kira waé nalangsaeunana. Tuluy waé
Si Kabayan téh ngalaan baju, kencling indit ka pipir imah nu boga hajat,
pék ngadeupaan lincar.
“Sadeupa, dua deupa, tilu deupa, …,” cenah.
Sémah
kacida kagéteunana, nénjo kalakuan Si Kabayan kitu téh. Saréréa ngariung
nénjokeun Si Kabayan ngadeupaan imah nu boga hajat.
Pribumi
ogé norojol; barang ngadéngé rebut-ribut di luar téh, gancang kaluar.
Ari rét ka Si Kabayan, manéhna ngajenghok, tuluy nanya ka Si Kabayan.
“Ku naon Kabayan, manéh téh ngadeupaan lincar? Bet éta jeung teu dibaju kitu, kawas budak waé.”
Témbal Si Kabayan, “Wah, mun kolot gé diondang.”
Nu boga hajat pohara éraeunana, rumasa ngabéda-béda jelema. Gancang waé nyarita.
“Kapan
ti kamari gé diondang. Manéhna mah sok pohoan. Gancang balik, dibaju
heula, engké ka dieu, sakalian bawa pamajikan,” kitu ceuk nu boga hajat
téh.
Si Kabayan kacida atoheunana.


text:
Cadas Sangiang
Tah di lembur simkuring mah di Limbangan anu ayana 60 km sebelah utara kota Garut aya tempat anu ngaran na cadas sangiang eta cadas teh ngagaduhan nilai sajarah anu sakitu gedena, lokasi anu pas na nyaeta di lembur Cileunca desa Ciwangi eta lembur teh ayana di pegunungan rancang, emang lembur na nyingkur pisan lembur cileunca eta kawilang pang sisina pisan jauh pisan tina karamean, lembur anu sakitu nyingkur na teh ngan dikurilingan ku gunung-gunung jeung pasawahan lamun ditingal mah eta lembur teh ayana dina lereng pagunungan matak aringgis mun usum hujan mah soalna sieun aya longsor atawa gempa.
Cadas sangiang eta salah sahiji tempat anu sakitu endahna nya lumayan atuh keur ni’is mah sok komo dipake nenangkeun pikiran mah cocog pisan, eta tempatna tepatna dihareupeung lembur teh anu pahereup-hareup jeung gunung tah eta gunung anu disanghareupan teh aya cadas diluhureunnana gunung anu sakitu gedena jeung panjangna memang susah sih digambarkeun ku carita mah, anu matak endah teh soalna posisina aya di luhur gunung terus mun katinggal tikajauhan oge tos katinggal endahna. Eta cadas teh dingaranan ku “cadas sangiang” eta ngaran teh titinggalan nenek moyang, akses nuju kacadas eta sakitar 2,5 kilo kirang langkung terus jalan na oge nanjak pisan tur ngaliwatan kebon-kebon soalna ayeunamah leuweung na geus jadi kebon!.
Eta cadas teh pami ditingali tina kaendahan nana bisa digambar keun siga rumah anu ditinggalina ti hereup soalna eta cadas teh anu aya diluhur gunung teh aya anu nyarupaan teras imah tur tebing na oge luhur pisan sakitar 10 meteran mah jeung posisina miring jadi mun hujan mah tara tepika baseuh, terus eta cadas teh lumayan lungkawing pisan da puguh aya na diluhur gunung. Tapi ari ku urang lembur mah tempat eta teh dijadikeun tempat ulin jeung tempat Botram. Hanjakal pisan eta tempat teh can aya anu ngembangkeun padahal mun pamarentah na daek mah kana ngembang keun eta tempat cocog pisan atuh keur tempat wisata kota garut (he he he…) ngahayal meureun…
Tah ari nyarioskeun kaendahan eta tempat mah sesah pisan digambarkeun nana bilih hoyong nyobian mah mangga weh ah sareng simkuring ameng.
Tah anu intinamah carita cadas sangiang teh kieu, eta tempat teh gaduh nilai mistis na oge, dicadas eta aya liang gede dina tebingna anu aya 5meteran tihandap mah eta liang teh upami jaman kapungkur mah cenah tiasa janten jalan kamana-mana, malah bade angkat kabogor wae cenah lewat dinya mah langkung enggal, saur sapalih deui mah bade angkat katanah suci wae lewat liang cadas sangiang teh langkung cepet, tapi teu sembarangan orang anu tiasa make jalan eta teh jalmi-jalmi tertentu anu ngagaduhan elmu-elmu na luhur, sapertos para kiayi sareng sajabana.
Memang eta tempat aya anu ngageugeuhna oge, lain jalmi sembarangan anu ngageugeuh tempat eta tapi mahluk deungeun jadi mun ulin katempat eta kudu ati-ati tong sembarangan bisi kumaha onam.
Ngan ditingali deui tina sisi lain eta cadas teh ngandung nilai anu mistis na oge, disamping tempat wisata urang lembur tempat eta teh sok dijadikeun tempat munjung (pamujaan) ku sabagian jelema-jelema mah, sok seuer jalmi anu datang ka eta tempat ngan hayang beunghar memang aya anu ngajaga atawa kuncen sangiang eta kuncen teh tugas na sebagai panganter wungkul, tapi anu sok marunjung teh lolobana urang luar desa soalna ari urang desa eta keneh mah euweuh bagean, wah memang tempat pamusrikan eta teu bisa dicegah ku para ulama soalna anu marunjung teh datang na kacadas eta kudu peuting-peuting anu dianteur ku kuncen tea.
Cenah mah ceuk urang desa anu tos pernah nyobaan eta mujung kadinya teh kudu daek kawin jeung putri padahal mah eta teh Iprit, tapi nya kitu ari niat ngilu jalan setan mah sok diKabul wae pamentana kupangeran, hayang beunghar teh sok laksana beunghar. Padahal mah mun dipikir-pikir mah salah jalan jeung kubobona jelema-jelema anu munjung geus puguh iprit dkk teh masih sarua keneh mahluk alloh naha ari pamentana ka sasama mahluk lain kanu maha kawasa. Tah ceuk kuncen mah cenah eta anu marunjung lolobanamah urang luar garut.
Astagfirulloh eta tempat teh dugi kaayeuna sok masih keneh dijadikeun tempat pamusrikan, salares namah sok hoyong tah ngaleungitkeun tempat eta tapi da teu bisa rek ditutup kumaha da cadas sakitu gedena, ngan lamun geus euweuh anu nganterna(Kuncen) mah panginten aman moal aya deui pamusrikan. Jeung saleresna mun hayang beunghar mah tinggal usaha weh atuh anu junun, lain samodel kitu teu boga gawe tapi hayang benghar dasar gelo (BTW mudah2an teu aya anu kasigeung).
Ieu mah ngan curhat simkuring weh ah, tapi insyaaloh mun pulang kalemburmah eta tempat teh rek diFoto lumayan keur dipromosikeun di internet keur tempat wisata garut…


text:
Puluhan murid sakola SDN Unsilster Desa Unsilster Kecamatan Purbaratu Kabupaten Tasikmalaya, nu dina tanggal 29 Desember Ku sabab
sieun gempa deui. Pupuhu lembur didinya ngabewarakeun musibah Kecamatan Purbaratu Kabupaten Tasikmalaya, agung cahya netelakeun aya dua ratus opat puluh dua budak Sakola Dasar nepi ka sakola menengah pertama anu jadi korban gempa. Opat puluh genep urang diantarana nyaeta murid SDN Unsilster anu sakolana deukeut jeung tempat gempa. Maranehna ayena di ajar di tenda darurat. Khusus pikeun kelas genep anu minggu ieu bakal nyanghareupan Ujian Nasional, ti saprak dua minggu katukang maranehna cicing jeung diajar di imah kapala sakola SDN Unsilster. Murid kelas opat SDN Unsilster anu jumlahna tilu belas orang eta ngahaja ditempatkeun didinya, sangkan bisa meunang bingbingan diajar nu enya-enya. Samemeh ujian nasional murid utamana dibekelan pangajaran tambahan pikeun pangajaran bahasa Indonesia, bahasa Inggris, IPA, IPS, jeung Pkn. Unggal poe senen opat puluh genep murid anu diajar ditenda meunang bingbingan ti guru husus anu didatangkeun ti dinas pendidikan Kabupaten Tasikmalaya. Sri Nurhayati, murid kelas opat SDN Unsilster anu diajar di SDN Cibubur, ngebrahkeun yen manehanana kurang ngeunah di sakola nu anyar. Sabab kudu ngabiasakeun deui hirup jeung murid atawa guru sarta lingkungan anu anyar. Kabehanana ayeuna aya saratus dalapan puluh tujuh murid SD jeung opat puluh murid SMP korban gempa anu geus dititipkeun ka sakola-sakola anu deukeut. Pamiarsa, mung sakitu nu kapihatur, Wilujeung patepang deui dina warta nu bakal dongkap. Amit mundur….. Amit mungkur..Wasalamu’alaikum Wr.Wb 2012 keuna ku gempa. Masih keneh diajar di tenda darurat. Maranehna teu bisa balik deui ka sakola asal.


text:
1Hiji mangsa, dina poe Sabat, Isa ngalangkung pahumaan gandum. Tina sabab lapar, murid-murid Anjeunna mipit sababaraha ranggeuy tuluy didalahar. 2Hal eta katingal ku sababaraha urang Parisi, pok arunjukan ka Anjeunna, “Geura tingal itu murid-murid Anjeun, keur baranggawe. Eta teh kapan henteu kawidian dina poe Sabat mah!” 3Tapi dawuhan Isa, “Naha aranjeun acan maraca carios lalampahan Daud katut pangiringna, keur mangsa palayeun tuang tea? 4Kapan ahirna, anjeunna lebet ka Bait Allah, tuluy nuang roti haturkeuneun ka Allah; padahal eta roti teh henteu meunang pisan didahar, boh ku anjeunna, boh ku pangiringna, kajaba ku paraimam. 5Naha henteu kaaos ku aranjeun dina Kitab Toret, yen dina poean Sabat, paraimam ngalanggar hukum Sabat di jero Bait Allah? Tapi sanajan kitu, euweuh anu ngalepatkeun! 6Ceuk Kami ka aranjeun: Palebah dieu mah aya anu ngungkulan Bait Allah. 7Upami aranjeun leres-leres ngarti kana eusina dawuhan nu ungelna kieu, ‘Nu ku Kami diperedih teh, nya eta welas asih lain kurban.’ Upama aranjeun ngarti kana eusina, tangtu moal rek ngahukuman ka jelema anu teu boga salah. 8Sabab Putra Manusa teh, Jungjunanning Sabat.” 9Ti dinya, Isa ngantunkeun tempat eta, lajeng lebet ka tempat pangibadahan. 10Di dinya, kasampak aya jelema nu paeh sabeulah leungeunna. Maranehna nararos ka Anjeunna, “Naha kawidian nyageurkeun nu gering dina poe Sabat?” Naranya kitu teh, maksudna mah rek neangan kasalahan Isa. 11Tapi Isa ngadawuh, “Lamun salah saurang ti aranjeun boga hiji domba, tigebrus kana sumur dina poe Sabat; naha manehna moal turun pikeun ngangkat eta domba, supaya bisa katulungan? 12Naha jelema teh lain leuwih punjul martabatna batan domba? Kitu nu matak ngalampahkeun kahadean mah, henteu dilarang dina poe Sabat oge.” 13Lajeng Isa ngadawuh ka nu gering, “Cing sodorkeun leungeun maneh.” Nu gering nyodorkeun leungeunna. Dumadakan leungeunna cageur, pulih deui, sehat saperti leungeunna nu sabeulah deui. 14Sanggeus kitu, urang-urang Parisi teh barudal ka laluar sarta maranehna sakait pikeun maehan Isa. 15Jelema anu ngariring ka Isa teh loba pisan. Kabeh ku Anjeunna dicageur-cageurkeun. 16Tapi ku Isa, maranehna diomat-omatan, nya eta ulah aya anu dibejaan saurang oge saha Anjeunna teh; 17supaya laksana Dawuhan Allah nu geus dilahirkeun ku Nabi Yesaya, nya eta: 18‘Geura tarenjo, ieu Nu ngabdi ka Kami teh, pilihan Kami, nu Kaasih, tur kamanah ku Kami; Ruh Kami baris ngauban ka Anjeunna, sarta hukum baris diwawarkeun ka sagala bangsa. 19Anjeunna moal kersa papaduan jeung moal huak-haok, jeung sora-Na moal kadenge ti jalan. 20Tangkal kaso nu pites, hamo disapatkeun ku Anjeunna; seuneu dina sumbu lampu anu meh pareum, ku Anjeunna moal dipareuman; nepi ka datang mangsana ku lantaran kakawasaana-Na, hukum teh unggul. 21Sarta nya Anjeunna nu bakal jadi pangarep-ngarep sagala bangsa.’ 22Ti dinya, aya nu karanjingan setan nu dideuheuskeun ka Isa. Jelemana lolong sarta pireu, tuluy ku Isa dicageurkeun; bisa ngomong sarta bisa nenjo. 23Jalma rea hareraneun pisan, aromongna, “Anjeunna teh boa-boa Putra Daud tea!” 24Eta teh kadenge ku urang-urang Parisi, tuluy maranehna nyebutkeun kieu, “Anjeunna bisa ngusir setan teh, bane bae ngagunakeun kakawasaan Beelsebul, gegedugna setan tea!” Tapi Isa uningaeun kana pipikiran maranehna, tuluy ngadawuh, “Karajaan anu henteu bersatu tangtu ambruk. 25Nya kitu keneh nagara atawa rumah tangga anu baruntak, teu sauyunan, moal bisa lila ngadegna. 26Nya kitu oge, lamun Iblis merangan Iblis deui, tangtu lumpuh kakawasaanana tina sabab silih perangan tea; naha kumaha karajaanana rek bisa ngadeg terus? 27Jadi, lamun Kami ngusir setan ku kakawasaan Beelsebul, murid-murid aranjeun rek ku kakawasaan saha ngusir setan teh? Ku sabab eta, nya maranehna anu baris jadi hakim aranjeun teh! 28Tapi lantaran Kami ngusir setan teh ku kawasana Ruh Allah, ceuk Kami ka maraneh: Eta nandakeun yen Karajaan Allah teh geus tepi ka aranjeun. 29Rek kumaha bangsat bisa ngagadabah imah jelema gagah, niat ngaringkid harta bandana; iwal ti ku nalikung heula jelema gagah tea? Sanggeus dibarogod nu boga imahna, kakara imahna bisa dirampog. 30Saha nu henteu biluk ka Kami, eta teh tangtu ngalawan ka Kami; jeung deui, saha-saha anu henteu milu ngumpulkeun sarta ngahijikeun, eta teh geus tangtu ngabaruntakeun. 31Ku sabab eta, ceuk Kami ka maraneh: Sagala dosa jeung ucap-ucapan manusa nu sarugal bakal dihampura, tapi anu ngahinakeun Ruh Allah mah, hamo meunang panghampura. 32Upama aya jelema anu ngalawan ka Putra Manusa, nu kitu bisa dihampura; tapi lamun manehna ngalawan ka Ruh Allah, dosa manehna moal bisa dihampura: Boh ayeuna, keurna di dunya; boh engke, di alam aherat. 33Upama nyebutkeun yen tangkal ‘anu’ teh mulus, tangtu tina sabab buahna oge mulus. Sabalikna, lamun nyebutkeun yen tangkal ‘anu’ teh goreng, tangtu tina sabab goreng buahna. Sabab kanyahoan hade gorengna teh, tina buahna. 34He, maraneh turunan oray welang! Kumaha maraneh rek bisa ngabijilkeun ucap-ucapan anu harade, ari maraneh sorangan jahat? Sabab nu diucapkeun ku sungut teh, asalna ti jero hate. 35Jelema bener, ngabijilkeun hal-hal anu bener tina sanubari nu bener. Sabalikna, jelema jahat, ngutahkeun kajahatanana tina sanubarina nu jahat. 36Tapi ceuk Kami ka maraneh, sakecap saucap maraneh anu mubadir baris aya balitunganana dina poean Pangadilan. 37Sabab maraneh, disebutna bener teh, ditilik tina ucapan maraneh; nya kitu keneh, tina sabab ucap-ucapan maraneh oge, maraneh bisa dihukum.” 38Dina hiji waktu, sababaraha urang ahli Toret jeung urang Parisi ngadeuheusan ka Isa, piunjukna, “Guru, mugi kersa mintonkeun hiji tanda ka simkuring, hoyong ningal.” 39Tapi waler Isa, “Jelema-jelema alam kiwari anu jarahat sarta teu beunang dipercaya meredih tanda mujijat! Moal dibarere, kajaba tanda mujijat Nabi Yunus tea. 40Nabi Yunus, cicingna, di jero beuteung lauk teh tilu poe tilu peuting lilana. Nya kitu oge Putra Manusa, bakal aya di jero kandungan bumi teh, salila tilu poe tilu peuting. 41Engke, dina poean Pangadilan, urang Niniwe bakal milu ngagugat ka ieu jelema-jelema alam kiwari. Maranehna bakal milu ngahukuman. Sabab urang Niniwe teh tarobatna ku piwulang Yunus; sedeng anu keur adu hareupan di dieu teh, leuwih mulya ti Yunus. 42Engke, dina poean Pangadilan, Ratu ti tatar kidul bakal dihudangkeun deui babarengan jeung jelema-jelema alam kiwari. Anjeunna tangtu baris milu ngahukuman. Sabab angkatna ratu ti tungtung bumi teh kersana ngupingkeun dawuhan Sulaeman anu kawentar kabinangkitanana; padahal, anu jonghok di dieu, saenya-enyana ngungkulan Sulaeman.” 43“Upama aya roh jahat nyingkah ti hiji jelema; eta teh tuluy marakayangan neangan tempat-tempat anu simpe geusan enggon cicingna, tapi henteu manggih. 44Omongna, ‘Aing rek balik deui bae ka tempat cicing urut tadi.’ Ti dinya, manehna balik deui ka tempat asalna. Kasampak tempat teh kosong, rapih, jeung beresih. 45Ti dinya, manehna indit deui neang baturna tujuhan. Nu tujuh teh leuwih jahat ti batan manehna. Sanggeus kitu, eta roh-roh jahat, kabeh arasup ka eta tempat; tuluy maratuh di dinya. Ahirna, kaayaan jelema anu geus kasebut tadi teh, leuwih parna ti batan tadina. Tah eta pisan nu bakal kaalaman ku jelema-jelema nu jarahat jaman kiwari teh.” 46Mangsa Isa keur cacarios keneh jeung jelema rea, ibu-Na jeung wargi-wargi-Na ngaradeg bae di luar. Maranehna seja mendakan ka Anjeunna. 47Aya nu unjukan ka Anjeunna, “Mugi tingali, tuang ibu sareng saderek-saderek nuju di laluar bade nepangan.” 48Ka nu mawa beja Isa ngadawuh, “Saha indung Kami teh? Jeung saha dulur-dulur Kami teh?” 49Isa nunjuk ka murid-murid Anjeunna, tuluy ngadawuh, “Tah ieu indung jeung dulur-dulur Kami teh. 50Sabab sing saha bae anu ngalampahkeun pangersa Ama Kami anu linggih di Sawarga, nya eta nu jadi dulur Kami lalaki, dulur Kami awewe, jeung nu jadi indung Kami!”
Copyright
Learn More


text:
Hasil Pencarian
Hasil pencarian untuk kata kunci duduluran (1)
- TATAKRAMA BASA SUNDAKu: Drs. H.R. Hidayat Suryalaga
11 Mar 2002 - 3:42 am
Undak-Usuk Basa Sunda anu dina Kongres Basa Sunda taun 1986 di Cipayung Bogor disebut TATAKRAMA BASA SUNDA teh upama dijumlahkeun mah aya dalapan tahapan (ragam). Sanajan Konferensi Kebudayaan Sunda I di Bandung jeung Kongres Basa Sunda VII di Garut ngusulkeun supaya Tatakrama Basa Sunda (UUBS) cukup dua tahap bae nyaeta RAGAM HORMAT jeung RAGAM LOMA, tapi dina hirup kumbuh sapopoe mah masih keneh digarunakeun TILU TAHAP/RAGAM.


text:
Bilih kuring mipit teu amit ngala teu bebeja, kalih bilih aya seratan nu teu kawidian pamugi neda widina. Hatur Nuhun
28 Januari 2010
Kembang Pangurekan
Kuring gé ti isuk kénéh geus saged. Geus ngagoréng heula sampeu keur bekel. Kabeneran kamari boga manihot meunang ngala ti kebon. Da kitu pasinina kamari, manéhna mawa cai kuring mawa dahareun.
“Hayu atuh ari geus siap mah!” somad ngajak indit.
“Enya, yu! Min… Minah… Akang indit. Tutupkeun panto!” teu nunggu dijawab, kencling indit.
“Lain nanaon di Cireungit mah, mun beurang teuing téh sok kapoosan, kapiheulaan batur. Nyaho-nyaho lidig galengan téh. Mangka boga céngcéléngan. Belut endogan gedé téh, euy! Nyanggutna ogé anjiiirrr!” cék Somad dibarung ku pepeta.
“Lebah mana? Boa geus kairik batur,”
“Moal sugan. Enya liangna di tengah galengan, tapi rada béh sisi. Moal kapanggih batur asana, da dituruban ku taneuh.”
“Nyasat belut endogan mah, da katinggali endogna. Sok ngaburial deuih mun pareng caina mudal mah. Nu imeut mah kapan sok dikoréhan.”
“Sugan wé milik urang. Lain nanaon asana mun nilik kana tanagana mah, kudu sagedé gagang sapu mah. Kira-kira meunang moal ku urek ieu?”
Somad némbongkeun urek anyar. Wangunna cupat térong, rada gedé ti urek biasa.
“Cikan…” kuring ngilikan. “Sagedé doran pacul gé moal misleuk. Asal ulah dicentok baé. Antep wé sina ngagulusur tepi ka eureun ngaduakalian mah,” témbal kuring bari ngasongkeun deui urek.
“Nyéta hésé belut endogan mah rék ngagusurna téh. Kamari gé nyanggutna dicoo. Témpo didudut mah ngeplos. Teuing urekna leutik teuing meureun. Sugan ari ku nu ieu mah. Lumayan sagedé kitu mah mun beunang téh, hég dipais… lah kacipta pelemna!” cék Somad. Geus dicipta-cipta wé can karuhan gé. Biasana belut anu kungsi nyanggut, komo gedé, bari ngajetruk, rada hésé rék nyanggutna deui téh. Linueun mun jelema mah meureun.
Satengah dalapan geus anjog ka Cireungit. Rada gancang, bubuhan mobilna teu ngetém heula. Lebah mahoni ngeureunkeun mobil téh. Ti dinya mah laluasa ngurek téh. Sasat sawah ngaplak satungtung deuleu. Kaselang ku Babakan wé meureun, tilu atawa opat imah mah. Ka dituna mah bangblas pangurekan téh, matak pikaresepeun jurig ngurek!
Sanggeus babagi cacing, bagéan kuring mah diwadahan kana daun taleus, dikeupeul. Tuluy muru galengan masing-masing. Méméh prung kawas biasa wé Si Somad mah, sok jajampéan heula. Ditarikkeun. Pokna téh, ”Suradut surawijaya. Unggal nyanggut kudu kabawa. Cuah!” bari nyiduhan elukna nu tas dicacingan.
Tara kuring mah tara bari jajampéan sagala kawas kitu, da témpo-témpo beubeunangan mah tetep wé sok loba kénéh nu teu jajampéan. Duka ti saha manéhna meunang jajampéan kawas kituna téh. Ngan ku tara elat, jeung kudu baé kawasna.
Nyaan pikaresepeunana téh. Karak sababaraha galengan beubeunangan aya tujuh sikina. Matak nineung tuh sa Cireungit mah, padahal dina sawah di lembur kuring mah sasat nyiar sasiki keur nujuh bulan gé paribasana kudu kotok nonggéng, hésé. Béak ku limbah tuda. Asana méméh aya pabrik mah ngala sapuluh siki téh tara hésé, kawas di dieu.
Beuki lila beuki nenggang jeung Si Somad téh. Tibang katémbong bajuna wé minangka ciri téh. Warnana. Dedegan mah geus teu kanyahoan, sasat beuki ngalobaan. Ngan basa cluk-clak rék hujan silih gupayan téh. Silih isarahan ka dituna mah, sangkan muru babakan, rék ngadon ngiuhan. Ari kudu balik deui mah kaburu breg di sawah. Paur kahujanan tengah sawah mah. Paur ku sakadang guludug.
Basa breg téh untungna geus méh tepi. Tuluy ngiuhan di pipir. Teu poho sanduk-sanduk heula ka nu boga imah.
“Di lebet atuh, Jang!” témbal nini-nini.
“Wios Ema, ah! Jareblog,” cékéng téh. Aréra teuing ari kudu unggah mah. Jeung enyana si nini téh teu nitah deui unggah. Maksudna gé tangtu tamba henteu nawaran teuing meureun.
Aya kana sajamna hujan téh. Duka béak sabaraha batang duaan téh, da bungkusan roko sésa peuting téh ludes. Ka dituna mah ray-rayan deui panon poé téh.
“Kumaha, Din rék dituluykeun atawa balik?” Somad nyarita bari mariksa kérésék belutna. Tara ditiiran ka carulang jauh mah, sok kapanasan. Geus ditaksir aya kana dua puluh sikina. Bes deui disakuan.
“Ari manéh?” kuring malik nanya.
“Kahayang mah dituluykeun. Can néang tataheunan téa. Panasaran, euy!” témbal Somad.
“Nam atuh!” cékéng téh bari rék sajungjungeun indit. Ngan teu kebat, sabab Si Somad tuluy noél. Bari nunjuk ka nu anyar kaluar ti jero imah.
“Geulis nya, euy!” pokna bari neuteup nu ngélék boboko muru pancuran, hareupeun imah.
“Lah, aing mah. Hayu meunggeus. Hayang dicabok salakina!” cék kuring bari medol leungeun Somad.
“Ti tatadi gé teu kadéngé sora lalaki…” pokna.
“Sing inget siah ka nu di imah!” kuring ngélingan. Bet kalah tuluy melang nénjo galagat manéhna kawas kitu téh. Kapan kungsi kateumbleuhan, basa pareng digawé bareng di Cibeureum. Kuring dipaido pamajikanana. Pajar sailon.
“Kuring mapay balong heula nya?” pokna deuih. Mémang teu pati jauh tina pancuran téh aya balong.
“Lah, dasar sasalad!” gerentes téh bari ngincid ninggalkeun. Engké gé nuturkeun geus seubeuh mah neuleu nu geulis mah, cekéng téh.
Weléh tepi ka balik teu kungsi panggih deui. Rék balik deui ka lebah dinya jauh. Antukna kuring balik sorangan, da beubeunangan mucekil pisan.
Peutingna Somad sasadu, geus nyimpang heula cenah.
“Randa, Euy!” pokna ngaharéwos.
“Awas siah, kawas ti heula! Teu kapok basa ka tukang sangu di Cibeureum!” kuring teu weléh ngingetan.
“Lah, pilakadar keur pangulinan wungkul. Lain teu sangka di Cireungit aya kembang gamuleng nya, euy?” pokna teu euleum-euleum.
“Nyao teuing! Rék kembang gamuleng, rék kambing gamuleng sabodo. Pokona tong mamawa aing siah!” cékéng téh.
Manéhna ukur nyakakak dikitukeun téh.
*
“Geus lila lin teu ngurek?” hiji poé Somad ngajak deui ngurek.
“Nyaho sorangan opat bulan ieu mah ka Bekasi. Hanjakal keur kakagokna nya harita téh? Keur masang keramik lin? Padahal tadina mah rék diajakan. Ngan cék Si Yayan cenah, moal bisa ditinggalkeun. Ngadadak pisan deuih, peutingna Kang Hasan nyusulan butuh tukang, isukna kudu indit. Ngurek deui kitu saprak harita?” cékéng téh bari malik nanya.
“Puguh wé…” pokna dibarung ngahéhéh, kawas kuda begér.
“Geus dianglér meureun nya?”
“Dianglér naon? Méh héjo, tapi da di dinya mah tara tepi ka nyamos. Komo mun caina macak-macak mah, darolog belutna téh,” pokna bangun mindeng ngurekna téh da apal pisan kumaha-kumahana kaayaan di Cirengit.
“Moal beurang teuing kitu?”
“Moal,” pokna. “Sakalian mawa dua urekna, keur urang hiji,” pokna deui.
Geus kitu mah koréléng ka pipir, nyokot urek nu dipanteng dina bilik dapur. Tuluy digulungkeun, dibebeskeun kana topi, rap topina dipaké. Tara sieun kakait, da biasa ieuh.
“Ari cacingna?”
“Engké baé di ditu. Ayeuna mah bisi beurang mantén,” témbal Somad bari tuluy ngagedig muru jalan gedé. Témbong paromanna bangun hégar.
Dina mobil biasana Somad galécok ngobrolkeun tempat-tempat urekeun. Ayeuna mah jempé. Henteu alum mah, malah sabalikna cék tadi gé, bangun bungah pisan. Jeung éta deuih dangdanan, kawas lain rék ngurek baé. Pantesna mah mun rék riungan setélan kitu mah. Tapi kuring teu loba omong. Paling gé hayang kataksir ku Nyi Randa téa meureun.
Lebah tangkal mahoni basa ti heula ngamimitian ngurek téa, mobil teu waka eureun. Bisi Somad pohoeun, kuring ngeureunkeun mobil, tapi manéhna kalah nitah terus baé ka supir téh.
“Beulah ditu baé.” Pokna.
Lebah panunjukanana mobil eureun. Jrut turun. Ti dinya kuring néangan awi keur ngala cacing. Rék dicokélan baé. Ngan teu kebat, Si Somad bangun surtieun.
“Engké ngala cacingna di ditu, di Babakan…” pokna.
“Rék nanahaon ka Babakan? Rék ngurek, rék néang randa?” kuring ngaheureuyan.
“Hayu tuturkeun!” pokna teu weléh ngahéhéh. Kuring bet kawas munding anu diténdok. Ngontoyod wé nuturkeun bujurna.
Sanggeus tepi ka nu dituju, koréléng baé ka pipir imah. Balik deui mawa pacul.
“Tuh beulah ditu ngalana!” pokna nuduhkeun taneuh deukeut susukan. Teu, teu ngarti. Naha manéhna teu sasadu heula, nginjeum atawa kumaha ka nu boga imah. Ieu mah padu ceg baé.
Komo barang manéhna ngalacat ka jero imah nu kungsi dipaké ngiuhan basa ti heula kahujanan. Méh wé teu percaya. Beuki ngajenghokna sanggeus manéhna kaluar deui dibarengan ku hiji awéwé. Moal. Moal deuk kasalahan. Awéwé nu harita ka pancuran téa. Nyi randa téa.
Can gé kumpul pangacian, balas terus-terusan meunang kareuwas, éta awéwé téh ngageroan. Sidik ka kuring.
“Ké deui ngala cacing mah. Urang taruang heula!” pokna. Si Somad, Si Ontohod, boa-boa… najan dahar téh jeung pais lauk, kabeuki, tapi teu ponyo-ponyo acan. Padahal mun di imah mah, weu kudu dua-tilu piring mah. Ieu haté!
“Beu, Si Goblog Somad! Ana kieu mah aing diwerejit. Horéng mah ngajak ka dieu téh lain rék ngurek manéhna mah. Ehm, cilaka kaya kieu mah! Katempuhan deui baé. Teu kapok-kapok ieu mangkeluk!” sajeroning dahar téh pikiran mah bet cuscos ka lembur. Ka pamajikan Si Somad pangpangna mah. Tada teuing ngamukna dipangnyandungkeun deui. Kana katempuhan aing téh.
Teu. Teu ngurek-ngurek acan. Jeung teu hayang ngurekna gé deuih. Nu puguh mah hayang buru-buru balik. Asa dibohongan. Asa diléjokeun. Mangkaning kuring remen indit jeung manéhna, geus tangtu pajar saéngko. Matak bada lohor kuring tuluy amitan ka Nyi Randa, éh… pamajikan Si Somad. Rék tuluy balik baé.
Si Somad kawas nu terus rasa. Manéhna ngaharéwos hahampuraan jeung sasadu sangkan ulah betus ka urang lembur, komo ka pamajikanana mah. Kituna téh bari ngeupeulkeun duit keur ongkos, cenah. Ku kuring ditolak. Nyaho lah, tangtuna gé nyombo, tapi manéhna maksa. Duit téh disesepkeun kana saku calana sontog.
Basa na galengan, bet pirajeuneun ditempo. Lima puluh réwu! Tepi ka kitu keur nutupan biwir. Si Nani mah, pamajikanana, asana teu mindeng dikeupeulan duit sakitu téh. Ari kuring… tibang ulah betus, yén manéhna geus metik kembang Cireungit. Kembang Pangurekan!***


text:
Benito Mussolini
Benito Mussolini (1883-1945) nyaéta diktator aliran fasis sakaligus ngadegkeun paham pasisme di Italia anu jadi Perdana Mentri Italia dina taun 1922 jeung 1925[1][2]. Nalika Mussolini mingpin, Italia jadi sekutu NAZI, Jerman dihandap paréntah Adolf Hitler[2].
Mussolini lahir di Predappio, Italia 29 Juli 1883, atikan anu sipatna akademis dimeunangkeun sacara otodidak [2]. Mussolini nyiptakeun paham fasisme dina ahir taun 1910-an, fasisme asal kecapna tina fascio Italia anu hartina serikat, simbul ieu gerakan nyaéta kapak anu dikurilingan saiket tongkat[1]. Ieu paham nentang pisan kana paham komunisme jeung liberalisme, Mussolini miboga tujuan pikeun gahirupkeun deui karaharjaan bangsa Romawi[1].
Tanggal 23 Maret 1919, Mussolini ngabentuk Italia Combat Squad anu kasohor blackshirt, para anggota milisina maraké raksukan sarwa hideung[1][2]. Oraganisasi anu miboga 200.000 anggota ieu ngalaksanakeun kudéta di Roma dina tanggal 27 - 29 Oktober 1922[1]. Ahirna, Raja Victor Immanuel III ngajeiun koalisi jeung Mussolini dina taun 1922 lantaran ku sieun para milisi fasisme ngayakeun démonstrasi, ti saprak taun 1926 fasisme jadi rezim kalayan partéy pulitik tunggal anu sipatna totaliterisme[2]. Mussolini ngalanggar kawijakan Liga Bangsa-Bangsa jeung nyerang bangsa Ethiopia (1935-1936) minangka penerapan téori Charles Darwin ngeunaan evolusi alamiah[2].
Mussolini maréntah Italia salila 20 taun (1925-1943), manéhna leuwih milih mihak Axis tibatan Perancis dina perang dunya II[1][2]. Nalika Jerman éléh perang, posisi Italia mulai éléh dina peperangan anu ahirna nyababkeun Mussolini dipecat dina tanggal 25 Juli 1943[1][2]. Mussolini maot ditémbak di Giulino taun 1945 sabada ditéwak ku gerilyawan Italia saacan sempet kabur ka Swiss[1][2].


text:
Nu Beechcraft T-6 Texan II nyaéta pesawat turboprop single-engined diwangun ku Raytheon Pesawat Company (ayeuna Hawker Beechcraft). Dumasar Pilatus PC-9, nu T-6 dipaké ku Angkatan Udara Amérika Sarikat pikeun latihan pilot dasar jeung ku Amérika Sarikat Angkatan Laut pikeun primér jeung panengah Joint Naval Officer hiber (NFO) jeung Angkatan Udara merangan Systems Officer (CSO) latihan. Geus diganti Angkatan sacara Air T-37B tweet sarta ngaganti Angkatan Laut sacara T-34C Turbo Mentor. Nu T-6A ogé dipaké minangka palatih dasar ku Force Royal Kanada Air (CT-156 Harvard II), nu Luftwaffe Jerman, Angkatan Udara Yunani, Angkatan Udara di Israél (Efroni), jeung Angkatan Udara nu Iraqi.
Fitur :
A pilihan kualitas luhur textures 32 bit atawa kualitas sedeng DXT3 textures keur ongkos pigura ningkat dina lingkungan jéntré luhur.
gauges kanopi Backlit keur accuate peuting-time ngalayang.
Kabina Virtual Interactive kaasup rupa-rupa objék interaktif adat.
Muncul labél gera, restraints Prop jeung nyertakeun asupan plus leuwih ti Daptar pariksa pre-kosan.
Soundpack adat dirancang ku Christoffer Petersen ti turbin Sora Studios.
dirancang adat sistem simulasi kaasup motong bantuan Device.Enhanced dinamika hiber ti dinamika hiber modeller Rick Piper lengkep jeung pangabisa spin boh FS9 jeung FSX.
Dua model luar ngawengku Texan II jeung Texan II NTA jeung bahan bakar luar tanks.Authentic panel 2D anyar jeung VFR jeung kaluar jandela, sakabehna mibanda adat diprogram gauges XML sakuliah.


text:
Shikoku
-
Artikel ieu ngeunaan kapuloan. Keur jenis anjing, tempo Shikoku (anjing). Keur pilem Jepang taun 1999, tempo Shikoku (pilem).
Shikoku (四国? "opat nagara") nyaeta pangleutikna (panjang 225 km jeung rubak antara 50 km and 150 km) tur pangsaeutikna populasi (4,141,955 as of 2005) diantara opat pulo utama Jepang, ayana di kiduleun Honshū jeung wetaneun pulo Kyūshū. Ngaran heubeulna nyaeta Iyo-no-futana-shima (伊予之二名島), Iyo-shima (伊予島), jeung Futana-shima (二名島). Ngaran kiwari nujul akan opat propinsi heubeul nyaeta : Awa, Tosa, Sanuki, jeung Iyo.
Rujukan[édit | édit sumber]
- This article contains material from the Library of Congress Country Studies, which are United States government publications in the public domain. - Japan
Tempo ogé[édit | édit sumber]
Tumbu kaluar[édit | édit sumber]
Tingali ogé Shikoku di Wikivoyage


text:
Laa Tarum 'Ilman Wa Tatrukatta'ab..
kalimat yang tidak asing lagi didengar oleh para santri ini lumayan nampol n bisa jadi motivasi kalo si ustadz ngomongnya sambil jengkel ketika si santri ditanya ga bisa jawab karena males dan ga mau menghafal, hehe.. :D
kenangan yang paling sering keinget n sulit dilupakan oleh setiap santri adalah ketika kena marah pak kiai, pake bhs.sunda ah, (dicarekan bebeakan ti mimiti ngaji nepi ka beres terus2an nyarekan uing, teu eureun2) hehe.. :D
dan kalimat ini termasuk diantara beberapa kalimat yg pernah saya tulis Sebesar-besarnya di dinding kamar asrama di ma'hadku dulu (lolobana mah tulisan Hayang Balik, Hayang Kawin, Teu Boga Duit jeung Duh Gusti Hutang Kuring Geus Teu Katulis Deui Bari Dianteurana Lila Keneh) hahaha.. :D


text:
Bandar Tarasi
Diuk di Beus gigireun wanoja. Ditengah jalan, si Aki teh kasarean, tibra pisan ,lila-lila sarena teh nyangeyeng kana taktak eta wanoja. Ceuk pamikirna, teu nanaon aki-aki ieuh karunya capeeun meureun. Lila-lila sarena teh beuki nyangeyeng kana dadana. Si wanoja rada reuwas, tapi ditilik-tilik teh tibra pisan. Diantep we, da karunyaeun. Saking tibrana gubrag we sarena pindah ka lahunanana. Acan ge aya dua menit sare dina lahunan si Aki ngorejat, semu reuwas
"Stop !!! Stop pinggir!!! Ari ieu teh geus tepi ka Cirebon ???" ceuk si Aki.
Si wanoja nembalan : "Tenang we Ki, kakara tepi ka Kadipaten".


text:
Pausahaan Dagang
Pausahaan dagang nyaéta pausahaan anu kagiatan utamana néangan kauntungan (laba) tina hasil ngajual jeung meuli barang dagangan boh sacara tunai boh ngaliwatan transaksi nu sifatna krédit.[1]
Karakteristik Pausahaan Dagang[édit | édit sumber]
Aya sababaraha anu jadi karakteristik pausahaan dagang di antarana;
- kagiatanna nyaéta meuli barang dagangan pikeun dijual deui tapi teu ngarobah bentuk;
- miboga sasaruaan harga dina unggal unit barang nu ditawarkeun;
- pendapatan poko meunang tina penjualan barang dagangan;
- laba usaha poko meunang tina penjualan bersih dikurangan harga perolehan tina biaya-biaya.[1]


text:
Carita-Carita Sunda
1. SUBALI
“Saalus-alusna Jelema Nyaéta Jelema Anu Méré Mangpaat ka Sasama”
Kacaritakeun Subali dibabarkeun ngaliwatan buuk indungna, kukituna dibéré ngaran Bali atawa Subali. Sanggeus déwasa, Subali jadi raja bangsa Wanara di Karajaan Kiskénda, sedengkeun Sugriwa minangka wawakilna.
Subali sarta Sugriwa nyaéta sapasang Wanara kembar anu dilahirkan ku saurang ibu, tapi béda bapa. Duanana pada-pada putra déwa. Subali nyaéta putra Indra, sedengkeun Sugriwa mangrupa putra Surya.
Subali sarta Sugriwa lahir ka dunya normal siga nu sejen, miboga ngaran Guwarsi jeung Guwarsa. Maranéhanana ngabogaan lanceuk awéwé ngaranna Anjani. Tiluanana mangrupa anak Resi Gotama sarta Déwi Indradi anu cicing di Pertapaan Agrastina.
Dina hiji poé Anjani, Guwarsi, sarta Guwarsa guntreng marebutkeun cupu indungna anu kacida éndahna. Éta hal dipikanyaho ku Gotama. Indradi ogé digeroan sarta ditanya ti mana éta cupu asalna. Gotama sabenerna nyaho lamun éta cupu téh barang kahyangan milik Batara Surya anu ngaranna Cupumanik Astagina. Indradi anu sieun cicing teu daék némbalan. Gotama anu ambek alatan ngarasa dihianatan ngutuk pamajikanana jadi tugu. Manéhna tuluy ngalungkeun eta tugu jauh pisan, nepi ka murag di perbatasan Karajaan Aléngka.
Sanajan kaleungitan indung, katilu anak Gotama tetep waé ngaributkeun Cupu Astagina. Gotama ogé miceun éta barang buni pisan.Taya nu nyahoeun sasaha ogé, Cupu Astagina murag di hiji lahan kosong sarta robah jadi talaga. Guwarsi sarta Guwarsa barang nepi kai deukeut éta talaga gura-giru nyeburkeun diri rék néangan cupu anu murag ka jero éta talaga. Sabot kitu duanana robah wujud jadi wanara. Anjani anu kakara anjog ngarasa kapanasan. Manéhna ogé sibeungeut ngagunakeun cai talaga. Balukarna, beungeut sarta leungeunna robah jadi beungeut sarta leungeun wanara.
Anjani, Guwarsi, sarta Guwarsa ngadep Gotama jeung ngarasa hanjelu. Tiluanana ogé diparéntahkeun pikeun tapa mencilkeun diri. Anjani tapa di Talaga Madirda. Jaga manéhna papanggih jeung Batara Guru sarta nampa saurang putra ngaranna Hanoman. Guwarsi sarta Guwarsa anu geus ganti ngaran jadi Subali sarta Sugriwa unggal tapa di Gunung sarta Leuweung Sunyapringga. Éta tilu anak Gotama téh indit ka tempat tujuan séwang-séwangan. Luyu jeung bapa maranéhanana, Anjani tapa jeung dibuligir kawas bangkong, Subali ngagantung dina tangkal kawas kalong, sedengkeun Sugriwa ngangkat sukuna kawas uncal.
Subali panggih jeung Rahwana raja bangsa Raksasa ti Karajaan Alengka. Maranéhanana kungsi tarung alatan Rahwana datang pikeun ngelehkeun Karajaan Kiskenda. Tapi dina éta patarungan Rahwana éléh. Rahwana saterusna guguru ka Subali. Rahwana anu calakan sandiwara ngayakinkeun Subali yén dirina geus tobat. Subali ogé ngajarkeun Aji Pancasunya ka Rahwana. Manéhna ogé sok nasehatan Rahwana sangkan ngagunakeun élmu kasebut di jalan kebenaran.
Rahwana anu geus nampa élmu kakara boga niat nuluykeun pikeun ngawasa dunya. Leuwih tiheula manéhna satekah polah nyingkahkeun Subali anu dianggapna minangka panghalang. Manéhna ogé ngirimkeun gandekna anu ngaranna Marica pikeun nyamar minangka ladén Tara. Éta ladén palsu jelmaan Marica datang sarta ngalaporkeun ka Subali yén Tara saban poé disiksa Sugriwa. Sugriwa ogé ngungkit-ngungkit ngaran Subali unggal nyiksa Tara. Subali ambek ngadéngé éta laporan. Manéhna ogé ngadatangan Sugriwa di Kiskenda. Sugriwa nyerang tanpa ampun. Awakna dialungkeun nepi ka murag sarta kacepét dina sapasang tangkal asem kembar di penclut Gunung Reksyamuka. Subali saterusna cicing di Karajaan Kiskenda sarta nikah ka Tara saterusna lahir Anggada.
2. RAMAYANA
Prabu Dasaratha ti nagari Ayodya ngabogaan opat putra; Rama, Bharata, Laksmana sarta Satrughna. Mangka hiji poé saurang resi ngaranna Wiswamitra nyungkeun bantuan Sri Paduka Dasaratha pikeun nulunganana ngaleupaskeun patapaanna tina serangan para buta.Mangka Rama sarta Laksamana indit.
Di pertapaan, Rama sarta Laksmana maéhan kabéh buta sarta saterusna maranéhanana nuju nagari Mithila di mana diayakeun hiji sayembara.Saha meunang bias meunang putri raja ngaranna Sita.Para peserta dititah mentangkeun gondéwa anu nyaksian lahiran Sita.Teu saurang ogé kajaba Rama, mangka maranéhanana ogé nikah sarta tuluy balik ka Ayodya.
Di Ayodya Rama hiji poé baris disiapkeun pikeun nganobatkeun raja, alatan manéhna nyaéta putra cikal.Tapi Kaikeyi, salah saurang pamajikan raja Dasaratha anu béda ibu Rama berakta yén sri baginda kungsi jangji yén Bharata anu baris jadi raja. Mangka sanajan beurat haté raja Dasaratha ngabulkeun alatan memang kungsi jangji kitu.Saterusna Rama, Sita sarta Laksmana indit ninggalkeun karaton. Selang sawatara lila, raja Dasaratha maot sarta Bharata néangan maranéhanana. Manéhna ngarasa henteu pantas jadi raja sartaménta Rama pikeun balik.Tapi Rama nampik sarta mere saldalnya (basaSansekerta: pâduka) ka Bharata minangka lambing kakawasaanana.
Relief Sita anu diculik.Relief ieu aya di Candi Prambanan, Jawa Tengah.
Mangka Rama, Sita sarta Laksmana aya di leuweung Dandaka. Di ditu aya saurang raksasi ngaranna Surpanakha anu murag asih ka Laksmana sarta manéhna nyamur jadi wanoja geulis.Tapi Laksmana teu junun dibujuk nyasarta malahan pamustunganana tungtung irungna potong.Surpanakha ambek sarta ngadu ka lanceukna sang Rahwana (Rawana) sarta ngolo pikeun nyulik Sita sarta rék dipigarwa. Pamustunganana Rahwana ngajurungan Marica, saurang buta pikeun nyulik Sita.Tuluy Marica nyieun tipuan sarta nyamur jadi uncal ema sanu éndah.Sita kataji sarta ménta salakina pikeun néwakna.Rama ninggalkeun Sita babarengan Laksmana sarta indit ngudag si uncal emas.Si uncal emas pohara kesit sarta teu bias ditéwak, pamustunganana Sri Rama kaluman sarta manah éta uncal.Si uncal emas ngajerit kanyenyerian robahjadi deui jalma buta sarta paéh.Sita anu aya di kejauhan mikir anu ngajerit nyaéta Rama sarta ngajurungan Laksamana néanganana.Laksmana nampik tapi pamustunganana daék sanggeus diééra sarta dituduh Sita yén manéhna haying ngabogaanana. Pamustunganana Sita diancik sorangan sarta bias diculik ku Rahwana.
Gorowokan Sita kadéngé ku manuk Jatayua nu kungsi babaladaqn jeung prabu Dasaratha sarta manéhna usaha nulungan Sita.Tapi Rahwana leuwih kuats arta bias ngéléhkeun Jatayu. Jatayu anu sakarat masih bias laporan ka Rama sarta Laksmana yén Sita dibawa ka Léngka, karajaan Rahwana.
Saterusna Rama sarta Laksmana néangan karajaan ieu.Di hiji wewengkon maranéhanana paamprok jeung monyét-monyét sarta hiji raja monyét ngaranna Bali anu nyulik pamajikan lanceukna.Pamustunganana Bali bias dibunuh sarta pamajikanana dipulangkeun ka Sugriwa sarta Sugriwa daék mantuan Rama. Pamustunganana kalayan pitulung bala soldadu monyét anu dipingpin ku Hanuman, maranéhanana junun maéhan Rahwana sarta ngaleupaskeun Sita.Sita tuluy diboyong balik ka Ayodya sarta Rama dinobatkeun jadi raja.
3. RAMA JEUNG SINTA
Kacaritakeun dina hiji nagara anu ngarana Mantili aya hiji putri anu geulis kawanti-wanti endah kabina-bina nya wastana Dewi Sinta. Anjeunanana teh putri raja nagara Mantili nyaeta Prabu Janaka. Dina hiji waktu sang Prabu ngayakeun sayembara kanggo ngengingkeun sang pangeran kanggo putrina anu di pikayaah yaeta Dewi Sinta. Jeung tungtungna sayembara eta teh di menangkeun ku putra mahkota karajaan Ayodya nya wastana teh Raden Rama Wijaya. Tapi kacarita keun oge aya deui saorang raja Alengkadiraja nyaeta Prabu Rahwana, anu keur mikahareup katresna mung sanes ka dewi Sinta tapi ka Dewi widowati. Titingalian Rahwana Sinta teh dianggap jelemaan dewi Widowati anu diiimpikeunnana.
Dina hiji perjalanan Rama Sinta jeung Lesmana keur ngaliwatan leuweng geledegan anu namina leuweng Dandaka, si raksasa Prabu Rahwana nunutur wae anu di incer na mah Sinta, lantaran rek nyulik Sinta rek dibawa ka Istanana tuluy rek di jadikeun pamajikannana teu lila Rahwana teh ngarobah salah sahiji pembantuna nyaeta Marica jadi Kijang kencana. Tujuannana keur mancing Rama ngaburu eta Kijang jadi-jadian kusabab eta teh kahayang Sinta, jeung bener weh sangges Sinta ninggal eta Kijang, Sinta hoyong Rama newak eta Kijang. Ku sabab eta kahoyong istrina anu di pikayaah Rama ngaleos keur ngaburu eta Kijang ninggal keun Sinta jeung Lesmana. Kusabab geus lila Rama ningalkeun Shinta jeung Lesmana, shinta geus teu ngareunah hate ka Rama.
Terus menta tulung ka Lesmana pikeun nyusulan Rama. Sa acan ditinggalkeun Shinta Lesmana nyiapkeun panyumputan keur ngajaga Shinta nyaeta nyieun lingkaran magis.Shinta ulah ngaluarkeun saeutik oge tina anggota bandanna ngameh kasalametanana tetep ka jamin, saeunggeus lesmana ninggalkeun Shinta, Rahwana rek beraksi keur nyulik shinta, ngan usaha eta gagal kusabab aya lingkaran magis tea. Rahwana neangan cara deui, carana nyamar jadi brahmana tujuananna keur nyokot hate shinta keur mere sedekah, tipuan muslihat nu dipake mere hasil yen shinta ngaluar keun lengeuna keur mere sedekah teu sadar shinta geus ngalanggar ketentuan lingkaran magis nyaeta ulah ngaluarkeun saeutik oge anggota badan. Kusabab embung katinggaleun Rahwana buru-buru metot leungeun Shinta keur kaluar tina lingkaran.
Salajeungna Shita teh di candak ka istana Rahwana di Alengka. Di tengah perjalanan saacan tepi ka Alengka aya manuk garuda anu wastana ngarana Jatayu uninga nyaho ka Dewi Shinta yen Dewi Shinta teh puteri Prabu Janaka anu mangrupikeun sobat deketna Jatayu. Niat bade nulungan Dewi Shinta ngan hanjakal Jatayu eleh ku Rahwana. Dina wangsa nu sami, rama terus ngaburu eta Kijang sareng akhirna mah Rama tiasa manah eta Kijang teh robah deui jadi raksasa dina wujud saeunyana, Marica ngalawan ka Rama sehingga aya kajadian adu jajaten diantara kaduana anu akhirna Rama tiasa ngelehkeun Marica ku panahna.
Dina mangsa nu sami Lesmana tiasa mendakan Rama sareng dua nana tiasa mulih ka tempat dimana Shinta ditinggalkeun mungsa dugina ka eta tempat Shinta tos teu aya. Salajeungna Rama sareng Lesmana milarian eta Dewi Shinta, terus papendak sareng Jatayu anu tos boborot kugeutih, Rama nyangki Jatayu nyulik Shinta, mungtiasa dicegah ku Lesmana. Tina cariosan Jatayu tiasa ka uninga yen nu nyulik Shinta teh nyaeta Rahwana teu kungsilila Jatayu maot.
Rama sareng Lesmana angkat ka istana Rahwana, di tengah jalan pendak sareng monyet bodas anu ngarana Hanoman anu keur milarian kesatria pikeun ngelehkeun Subali. Subali teu nyaeta lanceuk na Sugriwa emangna Hanoman nu jadi lanceuk ngarebut ka bogohna dina nyaeta dewi tara. Ringkes carita rama sayagi rek ngabantung elehkeun subali jeung tungtungna usahana ngahasilkeun yen dewi tara jadi istrinasugriwa. Dina kasempetan eta nyaritakeun yen rama jeung lesmana rek neraskeun milarian shinta anu diculik kurahwana di istana alengka.
Kusabab geus ngarasa boga budi ka rama, sugriwa teh nawarkeun bantosan pikeun milari shinta, nyaeta mimitina ngutus hanoman ka istana alengka. Rek neangan rahwana nu nyumputkeun shinta jeung ngaluntik kekuatan pasukan rahwana.
Taman argasoka teh taman karajaan alengka tempat dimana shinta meakeun poe-poe nungguan dipapageun kusalakina. Diagrasoka di baturan Trijata kamenakan rahawana salian tidinya oge ngusahakeun ngolo shinta ngarah jadi pamajikan rahwana. Geus sababaraha kali rahwana menta jeung maksa shinta jadi pipamajikaneun nanan ditolak wae nepi keun rahwana beak kasabaranana jeung boga niat haying maehan shinta tapi teu bisa da dihalangan ku Trijata. Dina kanalangsaannana shinta di taman agrasoka, shinta ngadangu aya nu ngahariring ku monyet bodas anu keur naluntik, saenggeus kanyahoan mah shinta the buru-buru hanoman teh manyunan ka shinta teras nerangkeun maksad kasumpinganana diutus ku carogena shinta nyaeta Rama. Saatos ngadugikeun maksadna Hanoman teh buru- buru ngaluntik deui kekuatan karajaan alengka. Carana teh nyaeta ngaruksak kaendahan taman karajaan, tungtungna Hanoman teh di tewak ku Indrajit putra rahwana terus dibawa ka Rahwana, kusabab ngambek Hanoman teh rek dipaehan tapi ditulungan ku adina nyaeta Kumbakarna. Kusabab dianggap nantang nya kumbakarna teh di usir ti karajaan Alengka, tapi tungtungna Hanoman teh tetep kudu di hukum nyaeta kudu diduruk hirup-hirup tapi Hanoman teh lain paeh diduruk malah Hanoman ngaduruk karajaan Alengka jeung manehna bisa kabur. Sabalikna ti alengka Hanoman ngadongenkeun sagala kajantenan jeung kaayaan karajaan alengka ka rama. Saatos aya laporan kitu the rama boga niat rek indit ka karajaan alengka jeung dituturkeun ku pasukan monyet anak buah Hanoman.
Kacaritakeun di istana rahwana jadi perang, ngamimitian ti pihak alengka dipimpin ku indrajit.Dina sajeroning perang eta the indrajiteleh.Alengka ka desek ku tentara rama, nya kumbakarna raksasa anu bijaksana dipiwarang ku rahwana jadi senapati perang kumbakarna nyanggupan tapi lain jang ngabela lanceukna anu murka namun keur ngabela Alengkadiraja. Dina peperangan ieu kumbakarna bisa dielehkeun ku rama kalawan maot nu di pika hormat ku bangsana. Kusabab raina maot, tungtungna rahwana ngalawan sorangan manyunan rama, nya dina peperangan eta teh bisa dieleh keun kupasukan anu dipingpin ku rama. Rahwana maot ku panah pusaka rama jeung digencet kugunung Sumawana anu dibawa ku Hanoman.
Saeunggeus peperangan anu sakitu kacida rongkahna jeung elehna ti pihak alengka nya rama the bungah teu aya papadanana, asup kajero istana bari milari bojona. Teu hilap hanoman nganterka taman argasoka keur nepangan Shinta. Tapi rama teh nolak kusabab nganggap Shinta teu leres salami aya dikarajaan Alengka, rama teh nyungkeun buktos kasuciannana nyaeta ngalakukeun ngaduruk sorangan. Kusabab leresna kesucian shinta sareng pitulungna ti dewa api Shinta teu salamet tina seuneu. Jeung kabuktikeun rehna shinta teh masih keneh suci jeung tungtungna Rama teh tiasa narima deui shinta, kalawan suka bungah anu teu aya papadana. Jeung tungtungna dina carita eta maranehna balik deui ka istanana.
4. PRABU DASARATA
Di karajaan Ayodhya anu makmur, rajana nyaéta Prabu Dasarata. Manéhna nyaéta saurang raja anu amat dicinta sakumna rahayatna. Dina mangsa pamaréntahanana, karaharjaan ngaronjat, hasil panén melimpah, perdagangan maju pesat. Tiasa disebutkeun ampir euweuh kesengsaraan sarta kamiskinan.
Dasarata ngabogaan tilu permaisuri, nyaéta Kosalya, Sumitra, sarta Kekayi. Dina kahirupan asmara, Dasarata reujeung katilu pamajikanana ieu ngarasa bagja sarta henteu miboga masalah. Tapi ti katilu wanoja ieu anu pang sanggup minuhan hasrat
ragawi Dasarata nyaéta Kekayi. Dipanon Dasarata, ibarat obor, Kekayi henteu kungsi redup. Manéhna sok bersinar, burahay, sarta sanggup méré naon anu dipikahayang salakina, ampir dina unggal wayah.
Sabot anjog waktuna para pamajikan Dasarata ieu dikaruniaan turunan, dewi Kosalya ngababarkeun saurang lalaki kasep anu dibéré ngaran Rama, anu tinangtu jadi putera makuta karajaan Ayodhya. Saterusna dewi Kekayi ngababarkeun putera mungil
rupawan anu ngaranna Bharata. Pamungkas ti dewi Sumitra lahir dua putera kembar, Laksmana sarta Satrugna. Kaopat anak lalaki kasep ieu tumuwuh kalayan cageur, hirup rukun, silih tulung nulungan hiji sarua séjén. kacerdasan sarta kapinteuran dina sagala hal ti putera2 karaton ieu nyampurnakeun kabagjaan kulawarga karaton.
Saéstuna, aya riwayat ti mangsa katukang Dasarata anu jaga tiasa jadi mangaruhan ka lalampahan nasibna. Dina waktu Dasarata masih ngora sarta tacan nikah, manéhna resep moro sarta ngabogaan kabisaan maenkeun panah hiji hal kalayan pas ngan ukur ku
ngaregepkeun sorana waé. Hiji peuting, Dasarata moro ka tengah leuweung. Di tepi hiji walungan, manéhna ngadéngé sora gajah anu keur inum. Teu kudu nempo sasaran manéhna geura-giru ngalaan anak panahnya. Tapi manéhna reuwas alatan ujug-ujug makhluk kasebut ngagorowok jeung sora manusa. Waktu manéhna ngadeukeutan sarta nempo sasaranna, kasampak saurang pertapa ngora ngagolepak teu daya. Manéhna katempo ambek dina kanyenyeri, sarta ngomong yén kadua kolotna anu lolong keur nungguan dirina mangmawakeun cai.
Saméméh maot, sang pertapa ngora éta ngajurung ambéh Dasarata membawakan cai ka hareupeun kadua kolotna anu lolong
sarta kolot renta. Dasarata ngajalankeun permohonan pamungkas kasebut sarta ngécéskeun kajadian anu lumangsung ka kadua kolot si nonoman. Dasarata ogé ménta hampura dina maranéhanana luhur kajadian éta.
Ngadéngé guaran Dasarata, kadua kolot kasebut ngajurung Dasarata ambéh manéhna nganteur maranéhanana ka tepi walungan pikeun saukur nyepeng jasad puteranya anu dipikancinta pikeun pamungkas kalina. Saterusna, maranéhanana ngayakeun upacara pambeuleman anu meujeuhna pikeun puteranya. Alatan rasa cintana anu kitu badag dina puteranya, kadua kolot éta sapuk ngaleburkeun diri babarengan ka seuneu pambeuleman. Saméméh luncat ka jero seuneu, bapa si nonoman ngalieuk ka Dasarata sarta ngomong yén Dasarata baris narima balesan luhur gawénana éta.
Jaga hiji waktu engké, Dasarata baris mati nelangsa dina kahanjelu alatan ditinggalkeun ku puteranya anu pang dicinta sarta dijadikeun tumpuan harepan.
Kajadian séjén ti mangsa katukang Dasarata, ayeuna sanggeus manéhna nikah, nyaéta sabot manéhna ngagabung kalayan pasukan batara Indra ti Kahyangan ngalawan pasukan buta penyerang kahyangan. Dasarata ngalaman tatu tatu anu cukup parna sanggeus
junun ngéléhkeun para buta éta, komo nyawana ampir henteu deui
katulung alatan parnana tatu-tatu anu dideritana. Pamajikan anu sanggup ngarawat, ngobatan sarta nungguan salila Dasarata gering henteu séjén nyaéta dewi Kekayi.
Diperlukeun kasabaran sarta katahanan awak rongkah pikeun ngalakonan kabéh éta, hiji hal anu Kosalya sarta Sumitra, kadua pamajikan Dasarata anu séjén, henteu piboga.
Dasarata rumasa reueus kana kasatiaan Kekayi, ku kituna manéhna ngucap pikeun daék minuhan dua paménta Kekayi, naon waé éta. Tapi Kekayi ngomong pikeun nunda paméntana, nepi ka manéhna merlukeunana. Toh, kedal saurang raja nyaéta leuwih ti hiji pasini.
Hubungannana sareng kaagamaan nyaeta , “Kekayi nyaeta pamajikan anu sholeh sarta satya ka salakina meskipun dinu kaadaan naon bae, sabab nu ngaranna salaki mah imam dinu kaluwarga“
Kutipan eta aya hubungannana sareng kasetiaan Kekayi kanu jadi bojo nyaeta Prabu Dhasarata.
“maneh tong sombong kanu naon nu ku maneh kabisa, allah anu leuwih kuasa kanu diri maraneh sadaya”
Kutipan eta aya hubungannana sareng kasombongan Prabu Dhasarata kana kabisaanana dina maenkeun panah, nepikeun ka salah sasaran.


text:
PARIGEUING GAYA KAPAMINGPINAN (LEADERSHIP) PRABU SILIWANGI
Ku: Drs.R.H. Hidayat Suryalaga
Kapamingpinan dina masarakat Sunda, nurutkeun Naskah Kuna Sanghiyang Siksa Kanda’ng Karesian. Ieu naskah kuna teh asli titinggal karuhun Sunda taun 1518 Masehi (Prabu Siliwangi/Jayadewata pupusna taun 1521 Masehi) anu disundakeun deui kana basa ayeuna ku Drs. Saleh Danasasmita 1985. Ari aksarana ngagunakeun aksara “Ratu Pakuan”, lain Cacarakan. Basana Basa Sunda Buhun.
Dina naskah Kuna ieu teh aya palanggeran, tuduh laku tatakrama pikeun jadi pamingpin di masarakat jaman harita. Sanajan kitu eta palanggeran teh tetep gede gunana pikeun jadi palanggeran pamingpin Sunda jaman ayeuna. Eta palanggeran teh disebut PARIGEUING.
A. PARIGEUING
Dina Basa Sunda jaman abad ka 15/16 masehi, disebutkeun yen Parigeuing teh nya eta : “Parigeuing mah ngaranna : bisa nitah bisa miwarang, ja sabda arum wawangi, nya mana hanteu surah nu dipiwarang”. Upama ku basa Sunda jaman ayeuna mah hartina : “Nu disebut Parigeuing teh nyaeta bisa marentah bisa miwarang ku caritaan nu pikagenaheun tepi ka teu matak jengkel nu diparentahna”.
B. DASA PASANTA
Pikeun bisa ngalaksanakeun Parigeuing teh carana kudu bisa ngalaksanakeun heula Dasa Pasanta (hartina Sapuluh Panengtrem Hate). Maksudna kumaha carana pikeun nengtremkeun hate jelema nu diparentah supaya dina digawena teh iklas tur sumangetna ngagedur.
Ari panengtrem hate anu sapuluh rupa teh nyaeta:
1. Guna. Tegesna jelema nu diparentah teh kudu ngarti-eun naon gunana tina nu diparentahkeun teh.
2. Ramah. Parentah kudu ditepikeun kalawan wajar jeung sareh, ramah tamah, amis budi. Bakal ngarasaeun dihargaan sabage manusa nu boga ajen pribadina.
3. Hook. Hookeun (B.Ind: kagum). Parentah karasana saperti gambaran hookeunana (kekaguman) kana kabisana (kamampuh) nu diparentahna.
4. Pesok. Hartina kapikat hatena (reueus). Jadi parentah kudu ditepikeun ku cara nu matak kapikat hate, nu nimbulkeun rasa reueus dina dirina.
5. Asih. Nyaeta rasa nyaah. Tepi ka karasaeun yen dirina teh lir ibarat babagian tina diri nu marentahna. Jadi milu tanggungjawabna teh bari gembleng hate.
6. Karunia/Karunya. Tegesna parentah karasaeunana saperti rasa kanyaah (karunya) jeung oge mangrupa kurnia kapercayaan kana kamampuh dirina.
7. Mukpruk. Tegesna kudu bisa ngalelemu. Tepi ka ngarasa yen digawe teh lain kapaksa, tapi geus jadi tugasna.
8. Ngulas. Ayeuna dina Basa Indonesia disebut mengulas. Tegesna kudu bisa mere komentar (ulasan) kana pagawean bawahan ku cara nu surti tur lantip.
9. Nyecep. Tegesna bisa niiskeun pikir nu diparentah, supaya genaheun pikirna. Boh ku lisan komo bari aya lar barangberena mah.
10. Ngala angen. Nyaeta bisa narik simpati bawahan. Carana ku ngantengkeun silaturahmi nu wajar. Bakalna timbul rasa satia (loyal) ka pamingpinna.
C. PANGIMBUHNING TWAH
Jaba ti Parigeung jeung Dasa Pasanta teh, dina naskah eta keneh aya nu disebut Pangimbuhning Twah, nyaeta pituduh tatakrama hirup kumbuh sapopoe, sangkan manusa hirupna teh boga pamor (B.Ind: bertuah). Upama disundakeun ayeuna mah hartina teh Pangjangkep Pikeun Boga Pamor.
Aya 12 pangjangkep tatakrama nu kudu dicumponan ku unggal jelema teh nyaeta:
1. Emet. Tegesna digunakeun saeutik-saeutik (saemet-emet) supaya kapakena. Hartina henteu konsumtif.
2. Imeut. Tegesna taliti euweuh nu kaliwat (B.Ind: cermat).
3. Rajeun. Saharti jeung rajin. Bisa ngamangpaatkeun waktu.
4. Leukeun. Saharti jeung junun, suhud (B. Ind : tekun). Bakalna teh tepi ka nu dimaksud jeung loba hasilna.
5. Pakapradana. Bisa dihartikeun sonagar, wanter. Bisa oge dihartikeun pantes barangpakena.
6. Morogol-rogol. Hartina boga karep pikeun maju, gede sumanget, henteu elehan. Ulah soteh murugul, nyaeta sipat jelema nu hayang meunang sorangan.
7. Purusa ning Sa. Hartina boga jiwa pahlawan. Wani nangtung panghareupna dina aya kasulitan. Tara nyalahkeun batur. Gede rasa tulung tinulungna.
8. Widagda. Tegesna wijaksana. Pikiran jeung rasana (rasio katut rasana) bakal saimbang. Mikirna bisa cekas tur adil.
9. Gapitan. Hartina wani bakorban pikeun kayakinan dirina.
10. Karawaleya. Tegesna balabah (B.Ind: dermawan), resep tulung tinulungan.
11. Cangcingan. Ayeuna sok disebut cingceung, tangginas (B.Ind : gesit).
12. Langsitan. Bisa dihartikeun rapekan, terampil, binangkit, binekas. Ceuk basa ayeuna mah loba niley pleusna.
Tapi aya 4 pasipatan (tatakrama nu teu hade, anu non etis), nu dipahing ku para luluhur Urang Sunda, diebutna PAHARAMAN nyaeta:
1. Pundungan. Ayeuna oge istilah pundungan dipiwanoh keneh. Moal boga sobat. Hirupna moal maju.
2. Babarian. Ayeuna mah sok disebut gampang kasigeung (B.Ind: mudah tersinggung). Moal boga sobat. Hese maju. Hese meunang pitulung.
3. Humandeuar. ieu teh kaasup pasipatan nu kacida gorengna. Tanda hengker jiwana. Teu mampuh nyanghareupan kasulitan.
4. Kukulutus. Ieu mah pasipatan anu panggoreng-gorengna, kitu ceuk karuhun baheula. Hirup bakal munapek. Beungeut nyanghareup ati mungkir, bengkok sembah ngijing sila. Digawena puraga tamba kadengda. Kasatianana saeutik pisan. Bisa ngahianat ka dunungan atawa ka babaturan.
Hayu urang lenyepan ku sarerea eta rumus jetu karuhun urang teh, atuh sanggeus kalenyepan urang usahakeun di prakeun kana kahirupan sapopoe


text:
Si kabayan teh kandulan pisan. ari kandulan teh jahe=jago he-es (beuki sare), teu kaop nyangkere atawa nyarande sok ker wae kerek.sakali mangsa si kabayan teh di cukur. di cukurna handapeun tangkal gede disisi jalan supratman. ari tukang cukur teh ruruntuk dalang, tadina hayang jadi dalang tapi teu kataekan, kalah jadi tukang cukur. teu wudu payu nyukurna teh da eta ari nyukur sok bari ngadalang.
si kabayan ti barang gek diuk dina korsi panyukuran geus lelenggutan wae nundutan. saperti biasa tukang cukur teh ari ceg kana gunting jeung sisir tuluy wae ngabuih… ngadalang, pok na teh…. “tah kacatur keun di nagara alengka, rajana jenengan Dasamuka…. ari dasa hartina sapuluh… ari muka eta hartosna beungeut atanapi raray… “. si kabayan nu keur ngalenggut ngarasa ka ganggu ku nu keur ngadalang, bari heuay si kabayan nyarita “pondokeun wae mang…” trek-trek tukang cukur teh ngaguntingan buuk si kabayan bari pok deui… ” ari geus kitu… eta Dasamuka teh bogoh ka dewi Sinta, geureuhna sri Rama… ” “pondokeun wae mang…”ceuk si kabayan nyaritana selang seling antara inget jeung heunteu bakating ku tunduh, teu lila reup deui sare….. lilir sakeudeung, tukang cukur teh keur ngadongeng keneh, ..” urang tunda dewi Sinta nu keur di Alengka, sabab di paling ku Rahwana…. caturkeun sri Rama….” si kabayan asa ka ganggu sarena terus nyarita bari lulungu “pondokeun mang….”….terus reup deui peureum. trek..trek tukang cukur ngaguntingan buuk si kabayan bari nuluykeun ngadongengna. ari tiap si kabayan lilir, tukang cukur teh keur ngabuih keneh wae ngadalang, tapi ari leungeunna mah tetep teu eureun-eureun ngaguntingan buuk si kabayan. si kabayan keuheuleun pisan sabab sarena kaganggu ku sora tukang cukur, nu sakapeung sok ngagerem nurutan sora buta atawa ngajerit nurutan sora dewi sinta basa di paling ku Rahwana… antukna si kabayan ngambek ka tukang cukur bari nyarita ” ceuk aing ge pondokeun…pondokeun…” tukang cukur nembalan “dipondokeun kumaha ieu geus lenang kieu..” ari ret si kabayan kana eunteung enya wae sirahna geus gundul teu sa lembar-lembar acan, puguh wae si kabayan teh ambek “nu dipondokeun teh dongeng maneh lain lain buuk aing…” si kabayan morongos, tukang cukur nembalan bari nyentak “bongan sorangan, naha atuh sare wae batur di gawe teh, lain nuhun di embohan ku dongeng teh…” ngan hing wae si kabayan teh ceurik bakating ku handeueuleun jaba ari balik ku barudak di poyokan bari di abring-abring “…penjol….penjol….”


text:
Selasa, 20 Juli 2010
Contoh Pidato Sunda | Ngaronjatkeun Kareeus Nonoman an Basa Sunda
Assalamu’alaikum Wr Wb
Hadirin anu sami-sami linggih,
Kersaning Gusti Nu Maha Suci, urang sadayana tiasa patepung lawung paamprok jonghok dina ieu acara. Mugi ieu acara téh lungsur langsar kalayan kahontal sagala anu dipimaksad. Amin.
Ngadegna sim kuring dina danget ieu payuneun parasepuh miwah paratamu anu sami rawuh, taya sanes seja ngiring jabung tumalampung sabda kumapalang.
Kitu oge bari jeung digedeng ku kendang gede pakauman, dag-gig-dug rasaning ati, rumasa sim kuring mah taya kabisa, sanggem paripaos téa mah étang étang lauk buruk milu mijah. Boa catur gé nu tanpa bukur, ngalantur teu puguh alang ujurna taya pulunganeunana.
Nanging sanaos suwung ku pangaweruh suda ku pangabisa, sim kuring baris nyobi ngaguar téma ieu biantara anu unina “Ngaronjatkeun Kareueus Nonoman Kana Basa Sunda”.
Hadirin nu dipihormat,
Saparantos sim kuring maluruh sababaraha sumber anu jadi rujukan. Sihoreng geuning, anu utama pikeun para nonoman atanapi generasi muda anu jadi seuweu siwi Pajajaran teh, taya sanes kedah mibanda rasa katineung kana budayana. Ulah nepikeun ka jati kasilih ku junti – mupusti budaya asing bari teu malire budaya urang sorangan. Anu antukna cul dog-dog tinggal igel. Adean ku kuda beureum, ngarasa reueus ku banda meunang nginjeum.
Sanes hartosna nonoman sunda ulah malire kana budaya deungeun, nanging asa langkung payus saupami weruh kana budaya deungeun teh disarengan ku ngaraksa – ngariksa budayana sorangan. Utamana kana basa sunda anu jadi ciciren bangsa.
Naha basa sunda ciciren bangsa? Rupina basa teh nuduhkeun ciri anu dipibanda ku salahsahiji suku bangsa. Kitu oge bakal disebut sekeseler sunda saupama disarengan ku aya basana.
Asa palangsiang, saupamana dina hiji waktu keur aya di nagara deungeun, heug aya nu naros, kawit ti mana, dijawn teh “
ti Indonesia”. Indonesiana di mana? Ana dijawab teh “ti Jawa Barat”. Batur teh nanya deui: “Atuh pinter basa Sundana, tiasa abdi ngiring diajar? … Pisakumahaeun teuing erana saupama urang keur di mancanegara diperedih ku batur pikeun ngawanohkeun basa Sunda , … tapi urang teu bisa.
Ngawanohkeun Basa Sunda saleresna mah sanes kanggo para nonoman wungkul, tapi tos kedah diwanohkeun ti kawit balita. Upami di Jawa Barat nya ku Basa Sunda. Basa Sunda salaku basa indung bakal leuwih nyerep ka diri nooman lamun geus dibiasakeun diwanohkeun ti bubudak.
Sajabi ti eta, mikacinta basa Sunda, hartosna urang parantos ngalaksanakeun amanah anu aya dina batang tubuh UUD ’45, utamana pasal 36, Bab XV. Eta teh sanes mung ukur kanggo basa Sunda, nanging sakur basa daerah nu aya di saantero Nusantara perlu dipiara jeung dimekarkeun. Ana kitu mah nonoman anu mikareueus jeung ngagunakeun basa Sunda dina hirup kumbuhna, ngandung harti eta nonoman teh tos kalebet kana warga nagara anu hade.
Hadirin, salajengna, generasi muda anu mikacinta kana basa Sunda sami sareng parantos ngamalkeun ajaran agama. Peryogi kauninga, yen sagala rupa basa anu dipareke ku sakumna jalma anu aya di satangkaraking jagat atanapi satungkebing langit ieu, sanes ciptaan manusa, nanging dadamelan Anu Maha Kawasa – Allah SWT. Mangga uningaan Q.S Arrum ayat 22. Anu unina wallohu a’lam : jeung di antara tanda-tanda kakawasaanNa nyaeta nyiptakeun langit jeung bumi jeung rupa-rupa basa jeung warna kulit. Saestuna tina hal eta teh bener-bener nyangkaruk tanda-tanda pikeun jalma-jalma anu mikanyaho.
Tah geuning, ana kitu mah basa Sunda oge kalebet kana hasil dadamelan Gusti Nu Maha Suci. Atuh mupusti basa Sunda oge tiasa kelebet kana padamelan ibadat. Kitu oge upami jalmana aruningaeun alias marikanhyaho tea.
Pasualan utama anu kedah kawaler dina ieu tema biantara teh, nyaeta kumaha sangkan generasi muda mikacinta kana basa Sunda. Waleranana, sajabi ti rupi-rupi hal anu disebatan tadi, rumus anu utama mah generasi muda ulah ngaraos isin, era, atanapi gengsi ngagunakeun basa Sunda.
Cindekna, konci utama para nonoman/generasi muda mikcinta kana basa Sunda, diantawisna ulah eraan. Ulah era ngagunakeun basa Sunda atawa ulah gengsi cacarita ku basa sunda boh di lingkungan kulawarga boh di jalan pasampangan salami urang nu cacarita papada ngarti kana basa sunda.
Hadirin, ulah sieun disebut urang kampung bau lisung pedah nyarita ku basa sunda malah kudu sabalikna, urang kudu ngarasa reueus sabab geus ngamumule budaya karuhun.
Ulah sagala embung, nanging kudu sagala daek nyaeta kudu daek aub dina kagiatan kasundaan, sapertos acara tembang, mamaos, jeung sajabina. Sim kuring kalintang katajina ku tarekah Bapa Adang S, anu mingpin acara Caraka Sundanologi di televisi. Eta oge kalebet kana tarekah ngirut kana kerep nonoman ngagunakeun basa sundana.
Kitu oge sapertos acara Mojang jeung Jajaka Parahyangan nu dilaksanakeun ku Disbudpar Jawa Barat, eta mangrupi salah sawios tarekah ngaronjatkeun kacinta kana basana. Margi anu namina mojang jeung jajaka Sunda mah sageuy teu ngawasa kana basana.
Terekah sanesna, di antawisna urang kedah ngaronjatkeun sarana sareng rupi-rupi kagiatan anu nibulkeun kareueus nonoman kana basa katut budaya Sunda, sapertos pasanggiri biantara sareng debat anu nuju lumangsung ieu.
Anu sanesna sapertos pasanggiri maca carpon, maca sajak, sareng nerbitkeun buku-buku hancengan nonoman nu make basa panganteur basa Sunda.
Kitu oge unggal studio radio di tatar sunda, ditarekahan sangkan aya waktu husus dina acara siaran anu ngagunakeun basa Sunda salaku basa panganteurna.
Hadirin anu sami-sami linggih, eta mah sakadar cita-cita simkuring. Da ahirna mah diwangsulkeun deui ka nonoman nyalira.
Cindekna mah urang kedah peheuyeuk-heuyeuk leungeun dina ngamumule ngaraksa sareng ngariksa basa katut budaya Sunda.
Manawai bahan katampi, hapunten … sanes bade ngabejaan bulu tuur, atanapi mamatahan ngojay ka meri. Ieu mah mungguhing kajurung ku identitas sim kuring salaku nonoman Sunda. Sasieureun-sabeunyeureun bae mah ngiring nyumbang saran.
Manawi bahan katampi, hapunten … sanes bade ngabejaan bulu tuur, atanpi mamatahan ngojay ka meri. Ieu mah mungguhing kajurung ku identitas sim kuring salaku nonoman Sunda. Sasieureun sabeunyeureun bae mah ngiring nyumbang saran.
Amit mungkur. Hapunten sakali deui, bilih aya basa anu kirang merenah sumarambah kana manah sareng matak nyelekit kana ati. Mugi agung cukup lumur jembar sihakasima.
Wassalamu’alaikum wr.wb.
SUMBER : GENTRA BASA HAL 5-7
(http://diajarbasasunda.com/2009/08/07/pangajaran-1-ngaregepkeun-biantara/)
1 komentar:
Judul-Judul Pidato Pilihan :
- Dies Natalis SMAN 1 Kesamben Tuntutan Globalisasi
- Sambutan Camat Pada Rapat Desa Melalui Gotong-royong Segala Kesulitan Bisa Teratasi
- Acara Rutin Mingguan SMAN 1 Garut Kita Harus Mandiri
- Acara Rutin Mingguan SMAN 21 Semarang Membangun Semangat Muda
- Contoh Pidato Acara Rutin Mingguan SMKN 10 Subang Berbakti Kepada Orang Tua
- Pidato Pertemuan Rutin Bulanan SMAN 2 Cikarang Pusat Bekasi Jiwa Mandiri Kunci Harga Diri
- Pidato Pertemuan Rutin Bulanan SMAN 5 Jakarta Menjadi Generasi Muda Pembawa Perubahan
- Pidato Pembinaan Rutin Bulanan SMAN 17 Batam Mari Bangun Semangat Belajar Kita
- Pidato Pembinaan Rutin Mingguan SMAN 5 Bandung Membangun Semangat Belajar Menggapai Prestasi
- Pidato Pembinaan Rutin SMAN 1 Semarang Mari Bangun Karakter Secara Positif
- Pidato Perpisahan oleh Perwakilan Siswa Kelas 3 SMP Lanjutkan Sekolah dan Raih Cita-citamu
- Contoh Pidato Tema Reboisasi Anjuran Menanam 1000 Pohon
- Contoh Pidato Pada Hari Pendidikan Nasional Bangkitkan Semangat Pendidikan Nasional
- Pidato SD Negeri 5 Bangkalan Indahnya Memiliki Sopan Santun
- Pidato Perpisahan oleh Siswa SMP 2 Surabaya Jadi Juara Berkat Jerih Payah
- Pidato Perpisahan oleh Wakil Siswa Kelas 3 SMP 33 Jakarta Raih Pendidikan Lebih Tinggi Raih Cita-cita
- Pidato Perpisahan Sekolah SMPN 15 Batam Kejarlah Cita-Citamu
- Pidato Perpisahan Kelas 6 SDN 1 Jakarta Giatlah Belajar dan Raih Cita-citamu Setinggi Mungkin
- Pidato Perpisahan Murid SDN 1 Bengkulu Buang Penyesalan Perbaiki Masa Depan
- Pidato Perpisahan oleh Wakil Siswa kelas 3 SMAN 1 Cilegon Waktu Tak Dapat Diputar Jangan Sia-Siakan
- Contoh Pidato Sambutan Kepala Desa Pada Rapat Desa Informasi Sangatlah Penting Untuk Kemajuan
- Contoh Pidato Sambutan Pada Pembukaan Diskusi Kelompok Manfaat Bioteknologi
- Contoh Pidato Sambutan Pada Sidang Pembukaan Pemilihan Ketua Prestasi Bisa Dicapai Berkat Keuletan dan Ketangguhan
- Contoh Pidato Upacara Rutin SMAN 2 Cikarang Pusat Bekasi Jadilah Pemuda Sukses
- Contoh Pidato Rutin SMPN 1 Bekasi Membangun Harapan Membangun Keberhasilan
- Contoh Pidato Upacara Rutin SMAN 2 Cikarang Pusat Bekasi Pemuda Taruhan Bangsa
- Contoh Pidato Upacara Rutin SMAN 1 Tasikmalaya Membangun Perubahan dan Mencapai Kesuksesan
- Contoh Pidato Upacara Rutin SMAN 12 Tasikmalaya Belajarlah Berani Bertindak Untuk Keberhasilan Masa Depan
- Contoh Pidato Pembinaan Rutin SMA Negeri 8 Bekasi Mari Bangun Karakter Secara Positif
- Contoh Pidato Upacara Hari Senin SMA Negeri 15 Jakarta Bermimpilah Besar dan Pegang Kuat-Kuat Hingga Berhasil
Ebook GRATIS : Apabila Anda pengunjung baru dan Anda ingin menemukan rahasia : Bagaimana Hidup Berat Tetapi Terasa Tanpa Masalah-Menggelorakan gairah Hidup Tingkat Tinggi dalam Hitungan Menit". Klik Sekarang DisiniDownload Sekarang : Rahasia Merebut Gadis Incaran Anda Tanpa Penolakan. Rahasia Ini Dinikmati Sejuta Download
Kabar Internasional Paling Kontroversial
- Penghinaan : Jilbab Tempat Kencing
- Para Prajurit Israel lakukan penyiksaan dan kekejaman Pada warga Palestina, sejak minggu pertama dilatih Jadi tentara
- 200.000 veteran AS pada perang Irak dan Afghanistan jadi gelandangan
- Pahitnya Nasib Veteran AS Paska Perang Irak & Afganistan Ditelantarkan Pemerintahannya Sendiri
- Dr. Dari London Berbalik 180 Derajat Benci Israel
- Bom - bom Mutakhir Negara Teroris Israel
- Saksi mata tragedi pembantaian kamp Sabra-Shatila
- Dampak Bom Posphor terhadap Tubuh Manusia
- Orang Israel yang paling Dibenci Israel
- Surat Ancaman Pembunuhan dari Anak Israel Usia 8 tahun kepada Anak Palestina Seusianya
- Ayat-ayat Talmud yang Dijadikan Doktrin Perang Tentara Israel
- Dinasti Bush Menunggangi Kekristenan untuk Menipu Warga Kristen Dunia
- Kitab Talmud Kitabnya Yahudi : Orang - Orang Non Yahudi Bukanlah Manusia, Melainkan Binatang Kekejian Israel
- Ratusan Tentara Israel Tewas Oleh Pejuang Palestina
- Lebih Dari 30 Pilot Israel Tolak Perang di Gaza
- Militer Teroris Israel Akui Gunakan Taktik Brutal di Gaza
- Pasukan Israel Berperang Dengan Menggunakan Pampers
- Lemparan Sepatu : Hadiah Perpisahan Buat Bush Sang Pembantai
- Obama Mulai Menabuh Genderang Perang Kepada Umat Islam
- Tzivni Livni Mengakui Benteng Kekuatan Hamas Tak Runtuh
- Bin Laden Serukan Jihad Fisabilillah Terhadap Zionis Israel
- PM Turki Sumpah Serapahi Presiden Israel
- Israel Tidak Tahu Batas Negaranya Sendiri, Karena Memang Tidak Punya Negara
- Proses Terbentuknya Zionisme
- Media Israel Akui 8 Kegagalan Israel di Gaza
- Ratusan Tentara Israel Tewas oleh Pejuang Palestina
- Israel Tidak Akan Mengumumkan Jumlah Tentaranya yang Tewas Kecuali Hanya Menyebut 10 Korban
- Aib dan Kelemahan Israel Mulai Terkuak


text:
Irving Langmuir
Irving Langmuir (1881-1957 nyaéta saurang kimiawan asal Brooklyn, New York ngahiji jeung asosiasi laboratorium panalungtikan General Electric Company.[1] Anjeunna ngawanohkeun atom hidrogén-las, nimukeun lampu tungsten anu dieusian gas, jeung alatan karyana dina vakum anu luhur matak mere kontribusi gedé kana kamekaran radio tabung vakum.[1] Anjeunna ngalegaan karya Gilbert Lewis dina beungkeutan electron, jeung ngamekarkeun téori ngeunaan struktur atom.[1]
Dina panalungtikanana ngeunaan tegangan permukaan dina kimia permukaan anjeunna ngamekarkeun téhnik anyar (maké monolayer, nyaéta lapisan molekul hiji molekul kandel]] pikeun studi molekul, anu boga mangpaat dina panalungtikan ngeunaan mikroorganisme jeung racun jeung dina studi liana anu mere kontribusi kana kamajuan dina widang imunologi.[1]
Gelar kahormatan anu dileler ka Langmuir diantarana dibikeun ku paguron luhur jeung universitas ieu; Northwestern, Uni, Edinburgh (Skotlandia), Kolombia, Kenyon, Princeton, Lehigh, Harvard, Oxford, Johns Hopkins, Rutgers, Queens (Kanada), jeung Stevens Institute of Technology.[2]
Hobi Dr. Langmuir téh nyaéta naék gunung, ski, ngapung jeung anu pangdipikaresepna téh nyaéta pikeun maham kana mékanisme fénoména alam anu basajan jeung akrab. Anjeuna nikah jeung Marion Mersereau dina taun 1912.[2] Anjeunna bgoa saurang putra, Kenneth, jeung saurang putrid, Barbara. Sabada gering wales, anjeunna tilar dunya tanggal 16 Agustus 1957.[2]
Sumber[édit | édit sumber]
- ↑ a b c d (en)Langmuir, Irving (diakses tanggal 14 November 2011)
- ↑ a b c (en)The Nobel Prize in Chemistry 1932 Irving Langmuir (diakses tanggal 14 November 2011)


text:
Kembang Wijaya Kusumah,tina ngarana ge geus mewah.Meureun menakna
dina karajan kekembangan.Ieu kembang teu sambarangan, njan tangkalna
basajan teu nyeni siga ngkrek jeung eros euweuh daun ngan batang nu
warna hejo ngarangkap jadi daun ka gigirna,cara tumbuhna siga cocor
bebek, numbuh daun heuras kagigir.Tapi, lamun geus kembangan,kabeh
kekembangan nu boga kembang pda eleh ku kembang wijaya kusumah.kembangna
teu nangtu bijil,bisa taunan malah leuwih langka pisan,kembangna sagede
piring,seungit pisan.Endah.
ASK-PASUNDAN JAYA


text: Tag: kukudu ku Odia Movie Songs Free Download,Oriya movie kukudu ku Songs Free download,Oriya movie,2014 Oriya New Movie kukudu ku,Oriya Film Songs kukudu ku Oriya Music kukudu ku Free Download, Odia Jatara kukudu ku free download, kukudu ku All Original Songs, All Odisha kukudu ku, kukudu ku Video in mp4 3gp free download,kukudu ku all dj songs free download,kukudu ku Sambalpuri Album free download, kukudu ku odia album free download,odia bhajana kukudu ku free download,Sambalpuri Music kukudu ku free download. kukudu ku HD video free download